# ZMLUVNÉ PODMIENKY

Zmluvné podmienky pozostávajú zo „**Všeobecných zmluvných podmienok**“, vrátane Prílohy „Všeobecné podmienky Dohody o riešení sporov“ a z „**Osobitných zmluvných podmienok**“, ktoré predstavujú doplnky, úpravy a dodatky k Všeobecným zmluvným podmienkam a majú pred nimi prednosť.

# VŠEOBECNÉ ZMLUVNÉ PODMIENKY

Podľa § 273 Obchodného zákonníka časť obsahu zmluvy možno určiť aj odkazom na všeobecné obchodné podmienky vypracované odbornými alebo záujmovými organizáciami alebo odkazom na iné obchodné podmienky, ktoré sú stranám uzavierajúcim zmluvu známe alebo k návrhu priložené.

Takýmito podmienkami sú pre túto Zmluvu Všeobecné zmluvné podmienky, ktorými sú:

“Zmluvné podmienky na výstavbu pre stavebné a inžinierske Diela projektované Objednávateľom, časť Všeobecné podmienky (,,Červená kniha“), prvé vydanie 1999, vydané Medzinárodnou federáciou konzultačných inžinierov (FIDIC), slovenský preklad, SACE 2008“.

Všeobecné zmluvné podmienky „Červená kniha“ sú verejne dostupné a je možné zakúpiť ich výtlačok na adrese:

Slovenská asociácia konzultačných inžinierov – SACE

Trnavská cesta 25

831 04 Bratislava

tel: +421 917 212 923

e-mail: tajomnik@sace.sk  [www.sace.sk](http://www.sace.sk/)

Elektronickú verziu Všeobecných zmluvných podmienok (slovenský preklad) je možné zakúpiť [na www.fidic.org](http://www.fidic.org/)

Všeobecné zmluvné podmienky, ktoré tvoria časť obsahu tejto Zmluvy sú štandardné, nemenné, zostávajú v plnej platnosti v takom rozsahu, v akom nie sú upravené alebo doplnené Osobitnými zmluvnými podmienkami.

Zhotoviteľ akceptuje, že ustanovenia Všeobecných zmluvných podmienok pre túto Zmluvu sú mu známe a odkaz na verejne dostupné zdroje je pre neho dostatočný.

Výrazy a definície použité vo Všeobecných a v Osobitných zmluvných podmienkach vychádzajú z výrazov a definícií tak ako sú uvedené v oficiálnom preklade “Zmluvných podmienok na výstavbu, pre stavebné a inžinierske Diela projektované Objednávateľom“, Prvé vydanie 1999 vydané Medzinárodnou federáciou konzultačných inžinierov (FIDIC), ktoré boli preložené z anglického originálu “Conditions of Contract for Construction”, First Edition 1999 (,,Red book“) published by the Fédération Internationale des Ingénieurs–Conseils (FIDIC)“ Slovenskou asociáciou konzultačných inžinierov – SACE v roku 2008.

#### V prípade akýchkoľvek nezrovnalostí je rozhodujúca slovenská verzia zmluvných podmienok tak ako je interpretovaná asociáciou SACE.

**OSOBITNÉ ZMLUVNÉ PODMIENKY**

Jednotlivé podčlánky Osobitných zmluvných podmienok upravujú alebo doplňujú Všeobecné zmluvné podmienky. Pre právny vzťah Strán budú spoločne platiť Všeobecné zmluvné podmienky a tieto Osobitné zmluvné podmienky. V prípade rozporu budú mať Osobitné zmluvné podmienky prednosť pred Všeobecnými zmluvnými podmienkami.

#### 1.1

**Definície**

**1.1.1.5** „Technické špecifikácie /Technicko-kvalitatívne podmienky/“

Odstráňte pôvodný text a nahraďte nasledovným: „Technické špecifikácie“ znamenajú akúkoľvek dokumentáciu, obsiahnutú v Zmluve alebo na ktorú sa Zmluva môže odvolávať a všetky dodatky a zmeny tejto dokumentácie v súlade so Zmluvou, špecifikujúcu Dielo po technickej stránke a obsahujúcu požiadavky na Vybavenie, technické parametre, spôsob a kvalitu prevedenia prác Trvalého Diela. Súčasťou takejto dokumentácie sú akékoľvek všeobecne záväzné Právne predpisy, technické predpisy, normy a zásady odbornej praxe týkajúce sa predmetu Diela, ktoré sú platné a účinné na území Slovenskej republiky.

**1.1.2.8** Pôvodný text podčlánku nahraďte nasledovne:

„Podzhotoviteľ alebo subdodávateľ znamená každú fyzickú alebo každú právnickú osobu, ktorá na základe priameho zmluvného vzťahu so Zhotoviteľom realizuje pre Zhotoviteľa projektové práce (ak sú) alebo stavebné práce alebo realizuje dodávku a montáž Technologického zariadenia, ako aj právnych nástupcov všetkých týchto osôb.“

**1.1.2.8.1** Vložte novú definíciu „Priamy Podzhotoviteľ“

 „Priamy Podzhotoviteľ alebo priamy subdodávateľ je Podzhotoviteľ, ktorý na základe priameho zmluvného vzťahu so Zhotoviteľom realizuje pre Zhotoviteľa projektové práce alebo stavebné práce alebo realizuje dodávku a montáž Technologického zariadenia v sume rovnej alebo vyššej ako 0,5% z Akceptovanej zmluvnej hodnoty bez DPH, ako aj právnych nástupcov všetkých týchto osôb.”

**1.1.2.9** Vložte novú definíciu „Dodávateľ Zhotoviteľa“

„Dodávateľ Zhotoviteľa“ znamená fyzickú alebo právnickú osobu v priamom zmluvnom vzťahu so Zhotoviteľom, ktorú nie je možné subsumovať pod pojem Podzhotoviteľ alebo Priamy Podzhotoviteľ, ako aj právnych nástupcov všetkých týchto osôb.“

**1.1.2.11** Vložte novú definíciu „Kľúčový odborník“

„Kľúčový odborník“ znamená každú osobu, ktorou Zhotoviteľ preukazoval splnenie podmienok účasti podľa § 34 ods. 1 písm. g) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), resp. osobu, ktorá ju nahrádza a ktorá je uvedená v Zmluve a v jej prílohách ako Kľúčový odborník.

**1.1.3.10** Vložte novú definíciu „Záručná doba“

„Záručná doba“ znamená obdobie pre oznámenie vád na Diele, ktoré je uvedené v Prílohe k ponuke pre stavebnú časť a Technologické zariadenia, počítané od dátumu vydania Preberacieho protokolu pre Dielo podľa podčlánku 10.1 „Preberanie Diela a Sekcií“.

Zhotoviteľ je povinný odstrániť akékoľvek vady Diela vzniknuté v dôsledku porušenia Zhotoviteľových povinností oznámené Objednávateľom počas Záručnej doby (najneskôr v posledný deň). Zhotoviteľ predloží bankovú Zábezpeku na záručné opravy podľa podčlánku 11.12 „Zábezpeka na záručné opravy“.

**1.1.4.1** „Akceptovaná zmluvná hodnota“

Pôvodný text sa nahrádza nasledovným textom: „Akceptovaná zmluvná hodnota“ znamená čiastku uvedenú v bode 4 Zmluvy o Dielo za vyhotovenie a dokončenie Diela a odstránenie akýchkoľvek vád.

**1.1.5.9** Vložte novú definíciu: „Časť stavby“, „stavebný objekt“, „prevádzkový súbor“, „technologická časť“, „objekt“

Kdekoľvek sa v Zmluve vyskytujú výrazy „časť stavby“, „stavebný objekt (SO)“ alebo „prevádzkový súbor (PS)“, „technologická časť“ alebo „objekt“ má sa za to, že tieto výrazy sú rovnocenné a majú byť interpretované rovnako ako výraz „časť Diela“.

**1.1.6.5** „Právne predpisy“

Pôvodný text sa nahrádza nasledovným textom:

„Právne predpisy znamenajú všetky platné a účinné všeobecne záväzné právne predpisy uverejnené v Zbierke zákonov SR, najmä Ústava SR, ústavné zákony, zákony, nariadenia vlády, vyhlášky a opatrenia ministerstiev, ostatných ústredných orgánov štátnej správy, iných orgánov štátnej správy a Národnej banky Slovenska a ďalej výnosy a opatrenia orgánov štátnej správy, medzinárodné zmluvy a iné akty medzinárodného práva s aplikačnou prednosťou pred zákonom a všeobecne záväzné nariadenia vyšších územných celkov a obcí. Právnymi predpismi sa pre účely tejto Zmluvy rozumie aj právo Európskej únie platné a záväzné na území Slovenskej republiky.“

#### 1.2

#### Výklad pojmov

####  Odstráňte písmeno (c) a nahraďte ho nasledujúcim textom:

#### „(c) ustanovenia obsahujúce slovo „súhlasiť“, „odsúhlasené“, „súhlas/dohoda“, „vydá oznámenie“ a „oznámi“ vyžadujú, aby súhlas, dohoda alebo oznámenie boli zaznamenané písomne, a“

#### 1.3

#### Komunikácia

 Na konci podčlánku vložte:

„Zhotoviteľ je povinný každú doručenú písomnosť týkajúcu sa Diela naskenovať a bez zbytočného odkladu zaslať Objednávateľovi elektronicky na e-mailovú adresu, ktorú doplní Objednávateľ pred podpisom Zmluvy vo formáte pdf.

Počítanie času sa riadi príslušnými ustanoveniami §122 zákona č. 40/1964 Zb. Občianský zákonník v znení neskorších predpisov.

* 1. **1.4**
	2. **Právne predpisy a jazyk**
	3. Odstráňte prvú a druhú vetu a nahraďte ich nasledujúcim textom:

 „Práva a povinnosti Strán neupravené v Zmluve sa riadia príslušnými ustanoveniami Obchodného zákonníka a ostatných Právnych predpisov.

V prípade, ak sú nejaké verzie Zmluvy napísané vo viac než jednom jazyku, bude mať prednosť verzia v slovenskom jazyku.“

* 1. **1.5**

**Poradie záväznosti dokumentov**

Odstráňte výraz „nasledovné:“ na konci druhej vety a nahraďte ho nasledovným textom:

“také, ako je uvedené v Zmluve o Dielo.”

Odstráňte zoznam dokumentov od písmena (a) až po (h).

#### 1.6

#### Zmluva o Dielo

Odstráňte celý text a nahraďte textom:

„Strany uzavrú Zmluvu o Dielo v lehote podľa § 56 zákona o verejnom obstarávaní.“

**1.8**

#### Starostlivosť o dokumentáciu a jej dodanie

Za druhý odsek podčlánku vložte:

Kompletná Zmluva vrátane jej prípadných dodatkov, Dokumentácia Zhotoviteľa a s ňou súvisiace dokumenty, týkajúce sa vyhotovenia predmetu Diela vrátane Zmien, či už v origináli alebo kópii, musia byť k dispozícii na kontrolu kompetentným orgánom (napr. Štátny stavebný dohľad), ktoré sú oprávnené vykonávať štátny stavebný dozor. K dispozícii musí byť tiež stavebný denník vedený Zhotoviteľom, do ktorého môžu robiť zápisy osoby oprávnené v zmysle zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „Stavebný zákon“).

Do prvej vety tretieho odseku za výrazom „…jednu kópiu Zmluvy…“ vložte:

„vrátane Všeobecných zmluvných podmienok,“

#### 1.10

**Užívanie Dokumentácie Zhotoviteľa Objednávateľom**

Odstráňte druhý odsek a nahraďte ho nasledujúcim textom:

„Zhotoviteľ podpisom Zmluvy o dielo poskytuje Objednávateľovi časovo neobmedzenú, prenosnú, výhradnú licenciu na kopírovanie, užívanie a zdieľanie Dokumentácie Zhotoviteľa vrátane vyhotovania a užívania ich modifikácií, vrátane všetkých spôsobov použitia podľa § 19 ods. 4 Autorského zákona. Táto licencia bude:

1. Platiť počas skutočnej alebo predpokladanej životnosti (ktorákoľvek je dlhšia) príslučných častí Diela,
2. Oprávňovať ktorúkoľvek osobu, ktorá je platným vlastníkom príslušnej časti Diela, ku kopírovaniu, používaniu a zdieľaniu Dokumentácie Zhotoviteľa pre účely dokončenia, prevádzky, údržby, zmien, úprav, opráv a demolácie Diela.

V prípade Dokumentácie Zhotoviteľa, ktoré sú vo forme počítačových programov a iného softvéru sa licencia poskytuje ako časovo neobmedzená, prenosná a nevýhradná a na všetky spôsoby používania podľa predchádzajúceho odseku, vrátane ich používania na ktoromkoľvek počítači Objednávateľa a na ktoromkoľvek počítači na Stavenisku a na ďalších miestach predpokladaných v Zmluve, vrátane výmeny ktorýchkoľvek počítačov pôvodne dodaných Zhotoviteľom.

Na konci podčlánku vložte:

„Zhotoviteľ je povinný v súlade s Právnymi predpismi zabezpečiť a vysporiadať všetky výhradné práva

(i) k užívaniu počítačových programov a akéhokoľvek duševného vlastníctva týkajúceho sa Dokumentácie Zhotoviteľa potrebného pre údržbu, zmeny, opravy, demoláciu, rozšírenie a všetky ďalšie úkony súvisiace s prevádzkovaním a úpravami Diela Objednávateľom počas celej skutočnej alebo predpokladanej životnosti (ktorákoľvek je dlhšia) všetkých častí Diela, alebo príslušnej časti Diela v prípade, že sa postupuje podľa podčlánku 10.2 „Preberanie častí Diela“, a

(ii) k predmetom práv duševného vlastníctva vzťahujúcim sa k Dielu (spolu ďalej aj ako „Riešenie“) takým spôsobom, že po prebratí bude Dielo môcť byť prevádzkované a užívané bez akýchkoľvek obmedzení a nárokov tretích osôb a toto preukázať Objednávateľovi najneskôr ku dňu podania žiadosti Zhotoviteľa o vydanie Preberacieho protokolu podľa podčlánku 10.1 „Preberanie Diela alebo Sekcií“ alebo podčlánku 10.2 „Preberanie časti Diela“.

Zhotoviteľ je povinný zabezpečiť, že bude nositeľom majetkových práv k Dielu a udelí Objednávateľovi výhradnú licenciu v neobmedzenom rozsahu na použitie Riešenia, a to na všestranné použitie Riešenia bez časového obmedzenia.

Zhotoviteľ je povinný zabezpečiť, že jedinou osobou oprávnenou užívať (či už formou licencie alebo inak) Riešenie bude iba Objednávateľ. Zhotoviteľ sa zaväzuje, že nebude sám Riešenie používať ani neumožní jeho používanie tretím osobám a neposkytne tretím osobám rovnaké alebo obdobné Riešenie. Zhotoviteľ nie je oprávnený previesť práva udelené touto Zmluvou Zhotoviteľovi na tretiu osobu.

Zhotoviteľ vyhlasuje, že mu patria všetky majetkové práva k Riešeniu, je oprávnený s nimi disponovať a uzavrieť túto Zmluvu. Zhotoviteľ tiež vyhlasuje, že vysporiadal všetky práce/diela alebo služby/výkony fyzických osôb - autorov, pôvodcov alebo nositeľov osobnostných práv k Riešeniu.

Zhotoviteľ udeľuje Objednávateľovi súhlas na poskytnutie sublicencie na použitie Riešenia alebo jeho časti tretím osobám v rozsahu licencie udelenej Objednávateľovi.

Licenčné poplatky a všetky ostatné náklady spojené s užívaním Riešenia v rozsahu podľa tohto podčlánku 1.10, vrátane počítačových programov a duševného vlastníctva, sú zahrnuté v Akceptovanej zmluvnej hodnote.“

#### 1.12

**Dôverné podrobnosti**

Na konci podčlánku vložte:

Zhotoviteľ bude nakladať s podrobnosťami Zmluvy ako so súkromnými a dôvernými, s výnimkou toho čo je nevyhnutné pre plnenie zmluvných záväzkov alebo pre súlad s Právnymi predpismi. Zhotoviteľ nesmie zverejniť, dovoliť zverejnenie alebo poskytnúť akékoľvek podrobnosti o predmete Diela v žiadnom komerčnom, technickom časopise alebo inej publikácii bez predchádzajúceho písomného súhlasu Objednávateľa.

Zhotoviteľ nie je oprávnený akýmkoľvek spôsobom komunikovať s verejnosťou a médiami o predmete Diela, toto právo si výlučne vyhradzuje Objednávateľ.

V prípade porušenia tejto povinnosti Zhotoviteľom, vzniká Objednávateľovi nárok na zaplatenie zmluvnej pokuty, a to vo výške 20 000,- EUR (slovom: dvadsaťtisíc EUR) za každé porušenie tejto povinnosti.

#### 1.13

**Súlad s Právnymi predpismi**

Na konci odseku (b) vložte:

Zhotoviteľ je povinný, podľa požiadaviek uvedených v súvisiacich dokumentoch Zmluvy, na vlastné náklady zabezpečiť všetky povolenia, súhlasy a iné potrebné dokumenty, ktoré neboli súčasťou stavebného konania ale sú potrebné k realizácii prác na Diele (ako napr. súhlas k výrubu stromov, k umiestneniu informačných tabúľ, k prácam v ochranných pásmach, ku križovaniu inžinierských sietí a vodných tokov, povolenie k zvláštnemu alebo dočasnému užívaniu či uzávere cestných komunikácií, zmena stavby pred dokončením - ak je vyžadovaná, a pod.).

V procese prípravy Dokumentácie Zhotoviteľa a zabezpečenia ostatných dokumentov potrebných k vydaniu úradných schválení je Zhotoviteľ povinný dodržiavať všetky rozhodnutia, požiadavky a vyjadrenia príslušných úradov.

**1.15**

**Audit**

Vložte nový podčlánok 1.15:

Zhotoviteľ poskytne neobmedzený prístup a bude spolupracovať so zástupcami Európskej komisie, Európskeho dvoru audítorov, Najvyššieho kontrolného úradu Slovenskej republiky, Ministerstva dopravy a výstavby Slovenskej republiky a s ďalšími oprávnenými orgánmi aby im umožnil inšpekciu a audit ľubovoľného aspektu Zmluvy. Zhotoviteľ prenesie túto povinnosť aj na jeho podzhotoviteľov a dodávateľov podieľajúcich sa na plnení podľa tejto Zmluvy.

**2.1**

**Právo prístupu na Stavenisko**

Na konci podčlánku vložte:

Právo prístupu a dočasného užívania na pozemkoch tretích osôb si podľa jeho potreby zaistí Zhotoviteľ.

Ak Zhotoviteľovi vznikne oneskorenie a/alebo náklady ako dôsledok toho, že nezaistil včas vstupy na pozemky tretích osôb, Zhotoviteľovi nevzniká nárok na predĺženie Lehoty výstavby alebo na uhradenie takýchto nákladov.

Toto ustanovenie sa nevzťahuje na prípady, kedy Zhotoviteľ stavby vierohodným spôsobom preukáže Objednávateľovi, že boli vyčerpané všetky možnosti na dosiahnutie vzniku legitímneho práva prístupu na Stavenisko ako napr. spôsobené nečinnosťou tretích strán.

**2.4**

**Finančné zabezpečenie Objednávateľa**

Tento podčlánok sa neuplatňuje

**2.5**

**Nároky Objednávateľa**

Na konci podčlánku vložte:

Objednávateľ má nárok na úhradu všetkých nákladov spojených s činnosťou Personálu Objednávateľa za účelom zisťovania a odstraňovania vád spôsobených Zhotoviteľom, monitorovania opravných prác, zamietnutia prác, opakovania prác a skúšok, a ostatných činností vykonávaných Personálom Objednávateľa z dôvodu neplnenia zmluvných povinností Zhotoviteľom.

Popri zmluvných pokutách za porušenie povinnosti Zhotoviteľa uvedených v Zmluve, Objednávateľ je oprávnený si nárokovať všetky škody, ktoré mu môžu byť spôsobené tým, že Zhotoviteľ si neplnil akékoľvek jeho povinnosti vyplývajúce zo Zmluvy.

Akákoľvek zmluvná penalizačná pokuta vyplývajúca z porušenia povinnosti Zhotoviteľa uvedená v Zmluve nepodlieha postupu podľa tohto podčlánku. Takáto zmluvná pokuta sa bude uhrádzať na základe oznámenia o nesplnení povinnosti a vystavenia penalizačnej faktúry Objednávateľom doporučene doručenej do sídla Zhotoviteľa. Lehota splatnosti tejto faktúry je 30 dní odo dňa jej prijatia Zhotoviteľom.

**3.1**

**Povinnosti a právomoc Stavebného dozora**

Na konci tohto podčlánku vložte:

Stavebný dozor je povinný získať písomný súhlas Objednávateľa pred uplatnením právomocí nasledovných článkov Zmluvných podmienok:

1. podčlánok 3.5: Rozhodnutia; odsúhlasenie alebo rozhodnutie v akejkoľvek záležitosti, ktorá má vplyv na navýšenie alebo zníženie Zmluvnej ceny;
2. podčlánok 8.4: Predĺženie Lehoty výstavby;
3. podčlánok 8.8: Prerušenie prác;
4. podčlánok 12.3: Oceňovanie;
5. podčlánok 12.4: Vynechanie časti Diela;
6. podčlánok 13.1: Právo na zmenu;
7. podčlánok 13.3: Postup pri Zmenách;
8. podčlánok 13.5: Predbežné sumy;
9. podčlánok 13.6: Práca za hodinové zúčtovacie sadzby;
10. podčlánok 20.1: Nároky Zhotoviteľa;

Bez ohľadu na povinnosť získať súhlas, ako je to uvedené vyššie, ak podľa názoru Stavebného dozora sa vyskytne naliehavý prípad ohrozujúci bezpečnosť života alebo Diela, prípadne priľahlého majetku, Stavebný dozor môže, ale bez odpustenia akýchkoľvek zmluvných povinností alebo zodpovednosti Zhotoviteľa, vydať pokyn Zhotoviteľovi vykonať všetky také práce alebo také činnosti, ktoré môžu byť podľa názoru Stavebného dozora nevyhnutné na to, aby eliminovali alebo znížili takéto riziko. Zhotoviteľ je povinný takýto pokyn Stavebného dozora dodržať napriek absencii súhlasu od Objednávateľa.

#### 3.6

**Pravidelné pracovné rokovania**

Vložte nový podčlánok 3.6:

Pracovné rokovania („kontrolné dni“) zvoláva Stavebný dozor a budú sa konať v pravidelných intervaloch, najmenej raz do mesiaca a koordinačné porady stavby najmenej raz do týždňa, prípadne podľa potreby a dohody zmluvných Strán aj častejšie. Pracovných rokovaní sú povinní zúčastňovať sa: Predstaviteľ Zhotoviteľa, Stavebný dozor, autorský dozor a zástupca Objednávateľa spolu s ostatnými pracovníkmi, ktorých sa agenda pracovných rokovaní týka. Zmyslom pracovných rokovaní je monitorovanie postupu prác vrátane vyhodnotenia postupu oproti harmonogramu prác a míľnikov (ak sú definované v podčlánku 8.3 „Harmonogram prác“), preskúmanie prípravy následných inžinierskych činností, plánovanie a koordinácia prác.

Stavebný dozor je povinný písomne zaznamenať agendu týchto pracovných rokovaní a doručiť kópiu zápisu z rokovania všetkým jeho účastníkom. V zápise musia byť uvedené osoby zodpovedné za pridelené úlohy a určené termíny plnenia. Tieto zodpovednosti musia byť v súlade so Zmluvou. Zápisy z ostatných pracovných stretnutí bude povinný písomne zaznamenávať Zhotoviteľ ktorý doručí kópiu zápisu z rokovania všetkým jeho účastníkom.Všetky záznamy z takýchto porád, alebo ich časť, podpísané predstaviteľom Zhotoviteľa, Stavebným dozorom a Objednávateľom ako správne a úplné, budú predstavovať autorizovaný záznam o prediskutovaných a dohodnutých záležitostiach. Tieto záznamy však v žiadnom prípade nenahrádzajú schválenia, potvrdenia, súhlasy a rozhodnutia, ktoré musia byť vydané v súlade s podčlánkom 1.3 „Komunikácia“Zmluvných podmienok.

**4.1**

**Všeobecné povinnosti Zhotoviteľa**

Na konci tohto podčlánku vložte:

Zhotoviteľ je plne zodpovedný za projektovanie a vhodnosť Dočasného Diela, v prípade, že sa v Zmluve nachádza projektová dokumentácia súvisiaca s Dočasným Dielom alebo informácie o množstvách súvisiacich s výkonom prác na Dočasnom Diele, takúto dokumentáciu a informácie je treba chápať iba ako informatívne, naznačujúce možnosť realizácie Trvalého Diela.

Akákoľvek dokumentácia Dočasného Diela bude predložená Stavebnému dozorovi na prehliadnutie a dokumentácia, na ktorú bude potrebné povolenie bude predložená aj príslušným úradom na schválenie. Projektová dokumentácia Trvalého Diela, ktorá vyžaduje dopracovanie, doplnenie alebo úpravy na úrovni dokumentácie DRS alebo VTD bude taktiež Zhotoviteľom predložená na schválenie súladu so Zmluvou Stavebnému dozorovi. Zhotoviteľ zostáva plne zodpovedný za akékoľvek takéto doplnenia alebo úpravy projektovej dokumentácie.

Lehota na odsúhlasenie dokumentácie Zhotoviteľa Stavebným dozorom je 14 dní odo dňa jej predloženia Stavebnému dozorovi.

Zhotoviteľ je povinný vykazovať (v rozsahu aplikovateľnosti) výnosy vyzískaného materiálu počas rekonštrukčných a demolačných prác na základe mesačnej invertizácie. Detainé požiadavky na nakladenie s vyzískaním materiálom sú uvedené vo Všeobecných požiadavkách Objednávateľa.

V prípade ak Zhotoviteľ zmení kľúčového odborníka na pozícii Predstaviteľ Zhotoviteľa, Objednávateľovi vzniká nárok na zaplatenie zmluvnej pokuty, a to vo výške 10 000,- EUR (slovom desaťtisíc eur) za každé porušenie tejto povinnosti. V prípade opätovného porušenia tejto povinnosti zo strany Zhotoviteľa, vzniká Objednávateľovi nárok na zaplatenie zmluvnej pokuty, a to vo výške 20 000,- EUR (slovom dvadsaťtisíc eur) za každé ďalšie porušenie tejto povinnosti. Nárok na zaplatenie tejto zmluvnej pokuty nevzniká Objednávateľovi v prípade smrti, dlhodobej práceneschopnosti, ako aj ukončenia pracovného pomeru kľúčového odborníka na pozícii Predstaviteľ Zhotoviteľa. V prípade ak Zhotoviteľ navrhne na pozícii Predstaviteľa Zhotoviteľa odborníka, ktorý nespĺňa totožné kritériá ako tie, ktoré boli stanovené v jeho Ponuke ako úspešného uchádzača v rámci procesu verejného obstarávania, Objednávateľ má nárok na zaplatenie zmluvnej pokuty vo výške 1 000,- EUR (slovom tisíc eur), a to za každý deň odo dňa neschválenia kľúčového odborníka na pozícii Predstaviteľa Zhotoviteľa až do dňa, ktorým bol schválený nový kľúčový odborník.

Zhotoviteľ je povinný zaznamenávať denne informácie o výrobnom čísle a/alebo EČV vozidla a/alebo zariadenia do Stavebného denníka. Zhotoviteľ nebude mať nárok na dodatočnú platbu (za práce podľa podčlánku 20.1 a/alebo 13.1) za stroje a/alebo zariadenia ktoré neboli zapísané v Stavebnom denníku po jednotlivých dňoch ako sa používali.

V prípade ak Zhotoviteľ nezapíše stroj a zariadenie do Stavebného denníka, Objednávateľ má nárok na zaplatenie zmluvnej pokuty vo výške 100,- EUR (slovom sto eur), a to za každý stroj a/alebo zariadenie ktoré nebolo v daný deň zapísané v Stavebnom denníku a bolo použité na stavbe.

#### 4.2

**Zábezpeka na vykonanie prác**

Prvá veta v druhom odseku sa nahrádza nasledovným textom: Zhotoviteľ dodá Objednávateľovi Zábezpeku na vykonanie prác najneskôr v deň podpísania Zmluvy o Dielo.

Na konci podčlánku vložte text:

Poskytnutie bankovej Zábezpeky na vykonanie prác sa musí riadiť ustanoveniami § 313 a násl. zákona č. 513/1991 Zb. Obchodného zákonníka v znení neskorších predpisov. Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike.

V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku na vykonanie prác v prípade, ak Zhotoviteľ porušuje svoje záväzky vyplývajúce mu zo Zmluvy a všeobecne záväzných právnych predpisov.

Banku, ktorá poskytne bankovú záruku a obsah záručnej listiny musí vopred schváliť Objednávateľ.

#### 4.3

**Predstaviteľ Zhotoviteľa**

Na konci podčlánku vložte text:

Ak Predstaviteľ Zhotoviteľa alebo niektorá z týchto osôb nehovorí plynulo slovenským jazykom, Zhotoviteľ zabezpečí počas celej pracovnej doby kvalifikovaného tlmočníka.

#### 4.4

**Podzhotovitelia**

**Priamy Podzhotoviteľ**

**Dodávateľ Zhotoviteľa**

Na konci podčlánku vložte text:

Stavebný dozor má právo kedykoľvek odvolať jeho súhlas v prípade, že práce Podzhotoviteľa, Priameho Podzhotoviteľa a Dodávateľa Zhotoviteľa nie sú vykonávané v súlade so Zmluvou, odborne a k spokojnosti Stavebného dozora. Zhotoviteľ bude zodpovedný za všetky dôsledky.

V prípade neplnenia si finančných záväzkov Zhotoviteľa voči Podzhotoviteľom, Priamym Podzhotoviteľom, Dodávateľom Zhotoviteľa a dodávateľom materiálu, Objednávateľ má právo použiť podčlánok 5.4 „Preukázanie platieb“ v plnom rozsahu aj pre Podzhotoviteľov, Priamich Podzhotoviteľov, Dodávateľov Zhotoviteľa a dodávateľov materiálu. Zhotoviteľ je povinný zabezpečiť aby každá jeho zmluva s Podzhotviteľmi, Priamimi Podzhotoviteľmi, Dodávateľmi Zhotoviteľa, dodávateľmi materiálu, ako aj zmluvy na všetkých stupňoch subdodávateľských vzťahov boli písomné a obsahovali ustanovenie, ktoré ukladá povinnej strane povinnosť plniť si riadne a včas svoje finančné záväzky voči oprávnenej strane a povinnosť písomne upozorniť Objednávateľa o neplnení finančných záväzkov.

Osobitné ustanovenia o podzhotoviteľoch/subdodávateľoch:

* + - 1. Zhotoviteľ musí byť počas trvania zmluvy zapísaný do registra partnerov verejného sektora, ak sú splnené podmienky podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v platnom znení a podá o tom Objednávateľovi dôkaz. Nesplnenie tejto povinnosti môže byť podľa § 19 ods. 3 zákona o verejnom obstarávaní dôvodom na odstúpenie od zmluvy zo strany Objednávateľa. Uvedené sa rovnako týka aj všetkých Podzhotoviteľov a Priamych Podzhotoviteľov. Zhotoviteľ je povinný kedykoľvek na základe žiadosti Objednávateľa/ Stavebného dozora predložiť všetky zmluvy s Podzhotviteľmi, Priamymi Podzhotoviteľmi, Dodávateľmi Zhotoviteľa a dodávateľmi materiálu.
			2. Údaje o všetkých známych podzhotoviteľoch a údaje o osobe oprávnenej konať za podzhotoviteľa v súlade s § 41 ods. 3 zákona o verejnom obstarávaní uvádza Zhotoviteľ v Zozname subdodávateľov, ktory je neoddeliteľnou súčasťou Zmluvy.
			3. Zhotoviteľ je povinný Stavebnému dozorovi písomne oznámiť akúkoľvek zmenu údajov o Podzhotoviteľovi, Priamom Zhotoviteľovi, Dodávateľovi Zhotoviteľa, ako aj ich zmenu. Zhotoviteľ je povinný Stavebnému dozorovi písomne oznámiť aj údaje o navrhovanom novom Podzhotoviteľovi, Priamom Zhotoviteľovi, Dodávateľovi Zhotoviteľa (vrátane informácie o jeho zástupcovi) a súvisiace informácie o predmete plnenia navrhovaného Podzhotoviteľa, Priameho Podzhotoviteľa a Dodávateľa Zhotoviteľa tak, ako sú požadované v Zozname podzhotoviteľov (subdodávateľov).
			4. Zhotoviteľ je oprávnený plniť Zmluvu alebo jej časť ním navrhnutým novým Podzhotoviteľom, Priamim Podzhotoviteľom a Dodávateľom Zhotoviteľa, ak ho Stavebný dozor písomne schváli. V prípade, ak Stavebný dozor do 21 dní odo dňa, v ktorom mu Zhotoviteľ poskytne všetky údaje o navrhovanom novom Podzhotoviteľovi, Priamom Zhotoviteľovi a Dodávateľovi Zhotoviteľa podľa odseku b) tohto článku písomne Zhotoviteľovi neoznámi, či schvaľuje alebo zamieta návrh nového Podzhotoviteľa, Priameho Podzhotoviteľa a Dodávateľa Zhotoviteľa, považuje sa, že ho schválil.
			5. Ak Stavebný dozor zamietne návrh nového Podzhotoviteľa, Priameho Podzhotoviteľa a Dodávateľa Zhotoviteľa, je Zhotoviteľ povinný zmluvu plniť pôvodným Podzhotoviteľom, Priamym Podzhotoviteľom, Dodávateľom Zhotoviteľa alebo prostredníctvom vlastných zdrojov. Proces schvaľovania Podzhotoviteľa, Priameho Podzhotoviteľa a Dodávateľa Zhotoviteľa nemá vplyv na plnenie Zhotoviteľových povinností súvisiacich s časom.
			6. V prípade porušenia povinností uvedených v odsekoch a) až e) tohto článku zmluvy má Objednávateľ právo na zaplatenie zmluvnej pokuty vo výške
			5 000,- EUR (päťtisíc eur).

#### 4.6

#### Spolupráca

#### V bode (b) za slová „zamestnaných Objednávateľom“ vložte doplňujúci text „a ktorýmkoľvek tretím stranám, ktoré môže Objednávateľ v priebehu realizácie stavebných prác určiť,“

#### Na konci prvého odseku vložte nasledovný text:

#### Zhotoviteľ je povinný, za účasti Stavebného dozora a Objednávateľa, konzultovať a koordinovať svoje práce s požiadavkami Personálu Objednávateľa, iných zhotoviteľov, tretích strán a zamestnancov verjnej správy s ktorými má spolupracovať. Výsledkom takejto konzultácie bude vzájomná dohoda, ktorá umožní Zhotoviteľovi a ostatným účastníkom spolupráce vykonať ich práce bezpečne a v požadovanej kvalite tak, aby neovplyvnili (alebo v nevyhnutnom prípade ovplyvnili iba v čo najmenšej miere) postup prác a Náklady Zhotoviteľa.

#### 4.10

**Údaje o Stavenisku**

Na konci tohto podčlánku vložte:

Má sa za to, že údaje o Stavenisku podľa tohto podčlánku sú akékoľvek údaje uvedené v Zmluve a ostatné verejne dostupné údaje.

Vzhľadom na charakter a komplexnosť stavby je potrebné, aby sa Zhotoviteľ pri príprave jeho Ponuky podrobne oboznámil s kompletnou trasou električkovej trate, umiestnením zastávok, prejazdov, prechodov, podchodov, nadchodov, prístupnosťou na Stavenisko, potrebou dočasných plôch a pracovných priestorov, organizáciou výluk, zabezpečením funkčnosti dočasnej organizácie dopravy a prístupov, zabezpečením dočasných skládok, atď. Nedostatočné oboznámenie sa s trasou, neúčasť na organizovanej obhliadke Staveniska alebo nedostatočné zohľadnenie skutočností vyplývajúcich z takejto obhliadky, nesprávna interpretácia a posúdenie údajov uvedených v Zmluve a ostatných verejne dostupných údajov na základe ich predvídateľnosti neoprávňujú Zhotoviteľa k akýmkoľvek nárokom počas realizácie prác.

Zhotoviteľ je povinný nainštalovať časozberné kamery pre zaznamenávanie postupu výstavby v km 2,0; 2,4; 2,8; 3,2; 3,6; 4,0; 4,4; 4,8; 5,2; 5,6; 6,0 a zabezpečiť funkčnosť časozberných kamier v úsekoch určených Objednávateľom počas celej Lehoty výstavby.

Z každej kamery bude Zhotoviteľ odovzdávať videa každý mesiac Objednávateľovi na elektronických nosičoch. Optické rozlíšenie videa min. 5 MPx, formát záznamu avi, jpeg. Snímku budú realizované max. 1 snímku za 10 min. kamery budú umiestnené vo výške min. 8m nad terénom. Všetky náklady spojené s obstaraním kamier, ich osadením, napájaním a prevádzkovaním bude mať Zhotoviteľ zahrnuté v Akceptovanej zmluvnej hodnote.

Vždy v posledný deň v mesiaci zabezpečí Zhotoviteľ videozáznam z celej stavby prostredníctvom dronu. Kamera dronu nesmie mať menšie rozlíšenie ako 5 MPx. a videa z nej budú slúžiť na prezentáciu pre verejnosť. Všetky náklady spojené so zabezpečením a obsluhou dronu, tak ako aj so spracovaním jeho videozáznamov do finálnej podoby, musí zabezpečiť Zhotoviteľ, tieto budú zahrnuté v Akceptovanej zmluvnej hodnote.

#### 4.12

**Nepredvídateľné fyzické podmienky**

Za druhý odsek vložte vetu:

V nadväznosti na podčlánok 4.10 „Údaje o Stavenisku“ a podčlánok 1.1.6.8 „Nepredvídateľné“, akékoľvek fyzické podmienky zistiteľné alebo predvídateľné pri podrobnej prehliadke Staveniska skúseným Zhotoviteľom pred predložením jeho Ponuky neoprávňujú Zhotoviteľa predložiť nárok podľa tohto podčlánku.

#### 4.13

**Prístupové práva a prostriedky Zhotoviteľa**

Na konci tohto podčlánku vložte:

V rámci prípravy plánu organizácie výstavby, Zhotoviteľ je povinný uvažovať s takými prístupmi a prostriedkami, aby čo v najmenšej miere obmedzoval verejnosť. Po dokončení prác je Zhotoviteľ povinný na svoje náklady uviesť ním užívané územia do pôvodného stavu.

Zhotoviteľ bude dodržiavať všetky jeho a jemu známe dohody Objednávateľa s majiteľmi používaných pozemkov pri realizácii Diela. Zhotoviteľovi budú, na požiadanie, poskytnuté kópie takýchto dohôd.

#### 4.15

**Prístupové cesty**

Na konci tohto podčlánku vložte:

Zhotoviteľ je zodpovedný za riešenie prístupu, zriadenie, udržiavanie a zrušenie akýchkoľvek prístupových alebo obchádzkových ciest potrebných počas realizácie Diela. Pred začatím prác Zhotoviteľ pripraví a predloží Stavebnému dozorovi dokumentáciu skutočného stavu (pasport) každej prístupovej cesty.

Zhotoviteľ taktiež pripraví pasportizáciu nehnuteľností, ktoré ležia v blízkosti prístupových ciest alebo v blízkosti Staveniska a ktoré by mohli byť stavebnou činnosťou Zhotoviteľa poškodené alebo ohrozené.

Po ukončení užívania týchto prístupových ciest Zhotoviteľom sa za účasti Stavebného dozora, Zhotoviteľa a správcov/majiteľov určí prípadné poškodenie prístupových ciest a priľahlých nehnuteľností ako aj potrebný rozsah opráv na ich uvedenie do pôvodného stavu.

**4.18**

**Ochrana životného prostedia**

Na konci tohto podčlánku vložte:

#### Objednávateľ má nárok na zaplatenie zmluvnej pokuty v nasledovných prípadoch porušenia povinností Zhotoviteľa:

#### nedostatočné udržiavanie čistoty spevnených komunikácii v miestach, na ktoré vychádzajú vozidlá stavby zo Staveniska, a to za každé zistenie porušenie zdokumentované v Stavebnom denníku vo výške 100,- EUR (slovom sto eur),

#### povinnosť kropiť spevnené komunikácie, ktoré sú využívané vozidlami stavby na prevoz násypového/vyťaženého materiálu a nachádzajú sa do 200 m od obydlí, v intervale najmenej 1x za hodinu, a to za každé zistené porušenie vo výške 100,- EUR (slovom sto eur). Uvedená povinnosť sa vzťahuje na dni, keď sa za predchádzajúcich 24h nevyskytli v danom území zrážky,

#### porušenie predpisov v oblasti ochrany životného prostredia zdokumentované v Stavebnom denníku, a to za každé porušenie vo výške 200,- EUR (slovom dvesto eur).

#### 4.21

**Správy o postupe prác**

Nahraďte prvú vetu prvého odseku nasledovným textom:

Zhotoviteľ pripraví mesačné správy o postupe prác a predloží ich Stavebnému dozorovi v dvoch vytlačených kópiách a v jednej elektronickej kópii a Objednávateľovi v štyroch vytlačených kópiách a v jednej elektronickej kópii.

#### 4.23

**Činnosť Zhotoviteľa na Stavenisku**

Na konci tohto podčlánku vložte:

Žiadne dôležité činnosti, najmä narušenie alebo uzatvorenie existujúcich ciest bez zabezpečenia náhrady, práce v blízkosti systémov zásobovania vodou alebo iných verejných inžinierskych sietí, nesmú byť vykonávané bez písomného súhlasu Stavebného dozora. Zhotoviteľ je povinný písomne požiadať Stavebného dozora o takýto súhlas a to nie menej ako 7 dní pred navrhovaným začiatkom prác. Spolu so žiadosťou Zhotoviteľ predloží všetky podrobnosti o zamýšľaných prácach, detailný harmonogram týchto prác a hlavné Zariadenia Zhotoviteľa, ktoré budú pri výkone týchto prác použité a zároveň pripojí kópie všetkých potrebných povolení získaných v súlade s podčlánkom 1.13 „Súlad s Právnymi predpismi“.

Zhotoviteľ nepoužije žiadnu časť Staveniska pre žiadny iný účel nesúvisiaci s vyhotovením Diela bez súhlasu Stavebného dozora.

#### 4.24

**Nálezy na Stavenisku**

Na konci tohto podčlánku vložte:

Pri objavení predmetov podliehajúcich zákonu č. 49/2002 Z. z. o ochrane pamiatkového fondu je Zhotoviteľ povinný uzavrieť zmluvu s právnickou alebo fyzickou osobou, ktorá má príslušné oprávnenie vydané Ministerstvom kultúry SR na vykonanie záchranného archeologického výskumu. Oprávnená inštitúcia rozhodne o potrebe a rozsahu archeologického dozoru a archeologického výskumu na Stavenisku.

#### 4.25

**Existujúce podzemné a nadzemné vedenia**

Vložte nový podčlánok 4.25:

Projektová dokumentácia Objednávateľa nemusí obsahovať informácie o všetkych existujúcich podzemných a nadzemných vedeniach. Pred začatím výkopových prác alebo iných prác, ktoré by mohli ohroziť jednotlivé podzemné a nadzemné vedenia, ako sú kanalizácia, vodovod, telekomunikačné káble, elektrické vedenia, plynovodné potrubia a podobné, Zhotoviteľ je povinný oboznámiť sa s umiestnením všetkých sietí, ktoré môžu byť jeho činnosťou dotknuté. Pred začatím prác Zhotoviteľ písomne požiada vlastníkov, správcov alebo prevádzkovateľov týchto sietí o ich lokalizáciu/vytýčenie a v prípade podzemných vedení vyhotoví ručne kopané sondy v potrebnom rozsahu.

Náklady spojené s vytyčovaním sietí ich správcami znáša Zhotoviteľ.

Zhotoviteľ je zodpovedný za nápravu všetkých škôd ním spôsobených na cestách, odvodňovacích kanáloch, potrubiach, kábloch a ostatných inžinierských sieťach počas výkonu prác na Diele.

Má sa za to, že Zhotoviteľ sa oboznámil s existujúcimi inžinierskými sieťami na základe informácií poskytnutých Objednávateľom a ostatných dostupných informácií a v jeho ponuke zohľadnil všetky vyžadované náklady na vytýčenie, odstránenie, preloženie alebo znovuzriadenie existujúcich sietí vrátane zabezpečenia príslušných povolení. Zhotoviteľ nemá právo si nárokovať na dodatočné náklady a/alebo predĺženie Lehoty výstavby v dôsledku toho, že sa dostatočne neoboznámil s dostupnými informáciami o existujúcich inžinierskych sieťach.

V prípade výskytu Nepredvídaných inžinierských sietí sa postupuje v súlade s podčlánkom 4.12 „Nepredvídateľné fyzické podmienky“alebo 13.3 „Postup pri Zmenách“.

**4.26**

**Stavebný denník**

Vložte nový podčlánok 4.26:

Zhotoviteľ v súlade so Stavebným zákonom a požiadavkami uvedenými vo Všeobecných požiadavkách Objednávateľa povinný viesť Stavebný denník. Stavebný denník sa vedie pre celé Dielo, alebo pre jeho jednotlivé časti, podľa pokynov Stavebného dozora a zaznamenáva všetky dôležité okolnosti týkajúce sa prípravy, výstavby a ukončenia Diela.

Záznamy v stavebnom denníku však nepredstavujú súhlas, potvrdenie, schválenie, rozhodnutie, oznámenie alebo požiadanie, nakoľko takáto komunikácia musí byť realizovaná v zmysle ustanovení Zmluvných podmienok podčlánku 1.3 „Komunikácia“,a teda nezakladajú právo Zhotoviteľa na realizáciu platieb, výkon Zmien alebo uplatňovanie si nárokov.

V prípade, že Zhotoviteľ nezaznamenáva všetky dôležité okolnosti podľa požiadaviek Stavebného dozora a/alebo Objednávateľa má Objednávateľ nárok na zaplatenie zmluvnej pokuty vo výške 200,- EUR (slovom dvesto eur) za každé porušenie tejto povinnosti Zhotoviteľa. Zaplatenie zmluvnej pokuty nemá vplyv na splnenie povinnosti Zhotoviteľa v súlade s týmto podčlánkom.

#### 6.3

**Osoby v pracovnom pomere s Objednávateľom**

Na konci vety nahraďte výraz „zamestnancami Objednávateľa“ výrazom „Personálom Objednávateľa“.

#### 6.5

**Pracovná doba**

Zrušte pôvodný text a nahraďte nasledovným textom:

Pracovná doba nie je obmedzená, avšak vyžaduje sa aby Zhotoviteľ zohľadnil skutočnosť, že Stavenisko sa nachádza v jednotlivých mestských rezidenčných častiach. Zhotoviteľ je vždy povinný plánovať a vykonávať práce takým spôsobom, aby v čo namenšej miere ovpyvňovali a obmedzovali bežny život obyvateľov s tým, že hlučné práce bude vykonávať v pracovných dňoch počas dennej doby. Práce nespôsobujúce hluk alebo práce, ktoré neobmedzujú bežny život obyvateľov môžu byť Zhotoviteľom vykonávané aj počas nočnej doby, víkendov, prípadne v dňoch pracovného pokoja.

Hlučné práce, ktoré sa vylučujú z prác v nočných hodinách, o víkendoch a v dňoch pracovného pokoja sú najmä:

* práce spojené s búraním pomocou hydraulických alebo pneumatických strojných zariadení;
* práce spojené s vibrovaním podkladových vrstiev tratí a komunikácií;
* práce spojené s pobíjaním električkových koľají;
* rezanie a pílenie pomocou mechanizácie;
* používanie mechanizmov, ktoré pre svoju prácu vyžadujú výrazné akcelerácie motorov (výkopové práce, vŕtacie práce, práce žeriavov a pod.).

Zhotoviteľ je povinný vopred oznámiť Stavebnému dozorovi jeho zámer vykonávať práce v nočných hodinách, v dňoch pracovného pokoja a o víkendoch a riadiť sa jeho pokynmi.

#### 6.7

**Ochrana zdravia a bezpečnosť pri práci**

Na konci podčlánku vložte nasledovný text:

Zhotoviteľ je povinný od Dátumu začatia prác a počas realizácie prác na Diele dodržiavať aktualizovaný „Plán bezpečnosti a ochrany zdravia pri práci“ s náležitosťami v rozsahu podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na Stavenisko a zabezpečiť výkon koordinátora.

Na konci prvého odseku doplniť nasledovný text:

Zhotoviteľ vypracuje a predloží Stavebnému dozorovi návrh Dohody o vytvorení podmienok BOZP na spoločnom pracovisku s ďalšími zhotoviteľmi Objednávateľa podľa a v súlade s § 18 zák. č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

V prípade, ak Zhotoviteľ nevypracuje alebo nepredloží Stavebnému dozoru návrh Dohody o vytvorení podmienok bezpečnosti a ochrany zdravia pri práci (BOZP) na spoločnom pracovisku s ďalšími zhotoviteľmi, vzniká Objednávateľovi nárok na zaplatenie zmluvnej pokuty vo výške 500,- EUR (slovom päťsto eur) za každý deň, pokiaľ porušenie povinnosti trvá.

Spôsobilosť (zdravotná, zmyslová, odborná, psychická, elektrotechnická a iná) Personálu Zhotoviteľa musí byť v súlade s Právnymi predpismi.

Objednávateľovi vzniká voči Zhotoviteľovi nárok na zaplatenie zmluvnej pokuty za nasledujúce porušenia povinnosti v oblasti BOZP, OPP:

1. za nepoužívanie ochranných prilieb a iných osobných ochranných pracovných prostriedkov vo výške 100,- EUR (slovom sto eur) za každého zamestnanca a pracovníka Personálu Zhotoviteľa,
2. za požívanie alkoholických nápojov alebo omamných látok alebo psychotropných látok a za odmietnutie podrobiť sa skúške na prítomnosť alkoholu, omamnej látky alebo psychotroplnej látky vo výške 500,- EUR (slovom: päťsto eur) za každého zamestnanca a pracovníka Personálu Zhotoviteľa,
3. za opätovné zaradenie zamestnanca na práce po písomnom vykázaní zo stavby vo výške 1000,- EUR (slovom tisíc eur) za každého zamestnanca a pracovníka Personálu Zhotoviteľa,
4. za nedodržiavanie poriadku a čistoty na Stavenisku vo výške 100,- EUR (slovom sto eur) za každé porušenie,
5. za nedodržiavanie plánu odpadového hospodárstva a havarijných plánov vo výške 100,- EUR (slovom sto eur) za každé porušenie,
6. za neoprávnené používanie technických zariadení a vyhradených technických zariadení bez platných užívacích osvedčení vo výške 100,- EUR (slovom sto eur) za každé porušenie,
7. za chýbajúce doklady a oprávnenia zamestnanca a pracovníka Personálu Zhotoviteľa vo výške 100,- EUR (slovom sto eur) za každého zamestnanca a pracovníka Personálu Zhotoviteľa,
8. za nedodržanie technologického postupu schváleného Stavebným dozorom vo výške 2 000,- EUR (slovom dvetisíc eur) za každé porušenie.

V prípade, ak Zhotoviteľ neplní alebo porušuje povinnosti v zmysle platného (aktualizovaného) Plánu BOZP, ako aj platných predpisov BOZP iné ako povinnosti uvedené v predchádzajúcom odseku, vzniká Objednávateľovi nárok na zaplatenie zmluvnej pokuty vo výške 500,- EUR (slovom päťsto eur) za každé porušenie povinnosti.

Zaplatenie ktorejkoľvek zmluvnej pokuty nemá vplyv na splnenie povinnosti Zhotoviteľa v súlade s týmto podčlánkom.

Objednávateľ je oprávnený za opakované porušenie povinností Zhotoviteľa (t. j. za každé ďalšie porušenie) podľa tohto podčlánku uložiť zmluvnú pokutu v dvojnásobnej výške sadzby uvedenej vyššie pod písm. a) až h).

Strany sa dohodli, že štvornásobné porušenie tej ktorej povinnosti Zhotoviteľa podľa písm a) až h) podľa tohto podčlánku sa považuje za podstatné porušenie Zmluvy, pre ktoré má Objednávateľ právo od Zmluvy odstúpiť.

Postup pre úhradu zmluvných pokút, ako aj právo Objednávateľa na úhradu škôd vzniknutých v dôsledku neplnenia povinností Zhotoviteľa sú uvedené v článku 2.5 „Nároky Objednávateľa“ Osobitných podmienok. Ďalšie podrobnosti sú uvedené v Technických špecifikáciách a v Dokumentácii poskytnutej Objednávateľom.

#### 6.8

**Dozor Zhotoviteľa**

Na konci tohto podčlánku vložte nasledovný odstavec:

V prípade nedostatočného plnenia povinností dozoru Zhotoviteľa je Stavebný dozor oprávnený prerušiť práce až do preukázania nápravy, pričom Zhotoviteľ je zodpovedný za všetky následky takéhoto prerušenia a nebude oprávnený použiť ustanovenia podčlánku 8.9 „Následky prerušenia“.

#### 6.9

**Personál Zhotoviteľa**

Druhú vetu prvého odseku nahraďte nasledovným textom:

Stavebný dozor a/alebo Objednávateľ môže vyžadovať, aby Zhotoviteľ odvolal (alebo zabezpečil odvolanie) akejkoľvek osoby zamestnanej na Stavenisku alebo na Diele, vrátane Predstaviteľa Zhotoviteľa, pokiaľ sa ho to týka, ktorá:

Na konci tohto podčlánku vložte: „Ak v žiadosti o odvolanie uvedie Stavebný dozor a/alebo Objednávateľ čas do kedy je potrebné nahradiť personál Zhotoviteľa, Zhotoviteľ je povinný tento termín dodržať. V prípade, ak Zhotoviteľ poruší túto svoju povinnosť vzniká Objednávateľovi nárok na zaplatenie zmluvnej pokuty vo výške 300,- EUR (slovom tristo eur) za každý deň omeškania až do splnenia tejto povinnosti.

Údaje o všetkých Kľúčových odborníkoch uvádza Zhotoviteľ v Zozname kľúčových odborníkov, ktorý je neoddeliteľnou súčasťou Zmluvy.

Zhotoviteľ je povinný bezodkladne oznámiť Stavebnému dozorovi každú zamýšľanú zmenu Kľúčových odborníkov a ostatných osôb dôležitých pre zhotovenie Diela.

Zmena Kľúčových odborníkov sa bude uskutočňovať nasledovným spôsobom: Zhotoviteľ doručí Stavebnému dozorovi písomnú žiadosť o schválenie zmeny Kľúčového odborníka. Súčasťou tejto žiadosti budú doklady preukazujúce príslušné vzdelanie, odbornú kvalifikáciu tohto Kľúčového odborníka, ktoré sa musia predložiť ako originály alebo úradne osvedčené fotokópie. Nový Kľúčový odborník musí spĺňať rovnaké požiadavky týkajúc jeho vzdelania, kvalifikácie, skúseností a odbornej praxe ako pôvodný Kľúčový odborník. Požiadavky na kľúčových odborníkov Zhotoviteľa sú definované v oddiele III.1.3) „Technická a odborná spôsobilosť“ Oznámenia o vyhlásení verejného obstarávania, ktoré je súčasťou dokumentácie k verejnému obstarávaniu, ktoré predchádzalo uzavretiu tejto Zmluvy.

Zhotoviteľ je oprávnený plniť Zmluvu prostredníctvom nového Kľúčového odborníka až odo dňa, ktorý Stavebný dozor uvedie vo svojom písomnom schválení tohto Kľúčového odborníka. Ak Stavebný dozor neschváli zmenu Kľúčového odborníka, oznámi písomne túto skutočnosť Zhotoviteľovi s uvedením dôvodov.

Nástup ostatných osôb dôležitých pre plnenie Zmluvy Zhotoviteľ písomne oznámi Stavebnému dozorovi najmenej 15 dní pred plánovaným nástupom tejto osoby.

Ak Stavebný dozor neschváli zmenu Kľúčového odborníka, je Zhotoviteľ povinný Zmluvu plniť pôvodným Kľúčovým odborníkom alebo navrhnúť ďalšieho nového Kľúčového odborníka. Proces schvaľovania Kľúčového odborníka nemá vplyv na plnenie Zhotoviteľových povinností súvisiacich s časom.

V prípade ak Zhotoviteľ bez primeraného zdôvodnenia a súhlasu Stavebného dozora zmení osobu Kľúčového odborníka, alebo táto osoba nebude na stavbe prítomná bez ospravedlnenia, Objednávateľovi vzniká nárok na uplatnenie zmluvnej pokuty vo výške 5 000,- EUR (slovom päťtisíc), za každé jedno porušenie tejto povinnosti. Uplatnením zmluvnej pokuty sa Zhotoviteľ nezbavuje povinnosti postupovať pri výmene Kľúčových odborníkov podľa tohto podčlánku.

#### 6.10

**Záznamy o Personáli a Zariadení Zhotoviteľa**

Na konci podčlánku vložte:

Stavebný dozor môže požadovať, aby Zhotoviteľ zaznamenával vyššie uvedené údaje o počte Personálu Zhotoviteľa a Zariadení Zhotoviteľa na Stavenisku denne alebo týždenne v Stavebnom denníku.

V prípade, že Zhotoviteľ si neplní jeho povinnosť predkladať záznamy podľa tohto podčlánku, Stavebný dozor nie je povinný akceptovať záznamy dodatočne predložené Zhotoviteľom za účelom vyhodnotenia nárokov Zhotoviteľa.

#### 7.1

**Spôsob vykonávania prác**

Na koniec podčlánku vložte:

V prípade, ak sa Zmluva vo vzťahu k použitiu výrobku alebo materiálu odvoláva na konkrétneho výrobcu alebo patent, Zhotoviteľ môže navrhnúť Stavebnému dozorovi na odsúhlasenie inú alternatívu, ktorá je preukázateľne funkčne a kvalitatívne porovnateľná s označeným výrobkom alebo materiálom. Návrh Zhotoviteľa na takúto zmenu bude predložený v súlade s podčlánkom 13.3 „Postup pri Zmenách“.

Akýkoľvek súhlas Stavebného dozora/Objednávateľa so spôsobom vykonávania prác nezbavuje Zhotoviteľa zodpovednosti za súlad so Zmluvou. V prípade dodatočného zistenia nezrovnalosti je Zhotoviteľ povinný vykonať nápravu.

#### 7.2

**Vzorky**

Na koniec podčlánku vložte:

Zhotoviteľ v plnom rozsahu zabezpečí a poskytne vzorky Materiálov, tovarov a/alebo nákupné špecifikácie Technologických zariadení najmenej 21 dní pred ich plánovanou objednávkou alebo nákupom. Lehota 21 dní môže byť pre konkrétny prípad upravená na základe odôvodnenej žiadosti Zhotoviteľa a odsúhlasenia Stavebným dozorom.

Zhotoviteľ je povinný predkladať iba také vzorky a nákupné špecifikácie, ktoré sú plne v súlade s požiadavkami uvedenými v Zmluve. V prípade, že Zhotoviteľ predloží vzorky a/alebo nákupné špecifikácie, ktoré nevyhovujú požiadavkám Zmluvy, Stavebný dozor je povinný tieto odmietnuť a Zhotoviteľ je povinný do 14 dní predložiť Stavebnému dozorovi novú vzorku. Náklady Stavebného dozora a Objednávateľa súvisiace s takýmto zamietnutím vzoriek a nákupných špecifikácií ako aj zodpovednosť za oneskorenie odsúhlasenia znáša Zhotoviteľ.

Pred zabudovaním Technologického zariadenia a Materiálov do Diela Zhotoviteľ predloží Stavebnému dozorovi príslušné dokumenty, vydané oprávnenými inštitúciami alebo oprávnenými osobami o potvrdení súladu týchto Technologických zariadení a Materiálov s ostatnými požiadavkami podľa Zmluvy.

Akýkoľvek súhlas Stavebného dozora/Objednávateľa s predloženými vzorkami nezbavuje Zhotoviteľa zodpovednosti za súlad so Zmluvou. V prípade dodatočného zistenia nezrovnalostí je Zhotoviteľ povinný vykonať nápravu.

#### 7.4

**Skúšky**

Na začiatku druhého odseku vložte nasledujúci text:

Zhotoviteľ predloží do 28 dní od Dátumu začatia prác „Kontrolný a skúšobný plán“ na odsúhlasenie Stavebnému dozorovi a Objednávateľovi. V tomto pláne budú uvedené všetky plánované skúšky a početnosť skúšok, ktoré sa predpokladajú na stavbe vykonávať pre každý stavebný a technologický proces, ktorým Zhotoviteľ deklaruje spôsob zabezpečenia kvality Diela, a tiež rozsah a postup vykonávania skúšok.

Zhotoviteľ je povinný preukázať kvalitu vykonaných prác predložením výsledkov skúšok a príslušných dokumentov a dokladov kvality zabudovaných stavebných materiálov a zmesí podliehajúcich Vyhláške č. 162/2013 Z. z. Ministerstva dopravy a výstavby SR, ktorou sa ustanovuje zoznam skupín stavebných výrobkov a systémy posudzovania parametrov. Použiť a zabudovať do Diela sa smú iba také materiály, ktoré spĺňajú požiadavky Právnych predpisov, ktoré sa na nich vzťahujú. Uvedené sa musí preukázať predložením príslušných dokumentov.

V prípade, ak Zhotoviteľ nepredloží na odsúhlasenie Stavebnému dozoru a Objednávateľovi „Kontrolný a skúšobný plán“, vzniká Objednávateľovi nárok na zaplatenie zmluvnej pokuty vo výške 500,- EUR (slovom päťsto eur) za každý deň omeškania až do splnenia tejto povinnosti. Zaplatenie zmluvnej pokuty nemá vplyv na splnenie povinnosti v súlade s týmto podčlánkom.

#### 7.7

**Vlastníctvo Technologického zariadenia a Materiálov**

Na koniec podčlánku vložte:

Zhotoviteľ je zodpovedný za škodu a náhodu, za správne skladovanie, ochranu a bezpečnosť dodaného Technologického zariadenia a Materiálov, a to až do okamihu prebratia Diela Objednávateľom v zmysle článku 10 „Preberanie Diela Objednávateľom“.

Zhotoviteľ je zodpovedný za škodu a náhodu na Diele až do okamihu prebratia Diela Objednávateľom v zmysle článku 10 „Preberanie Diela Objednávateľom“.

#### 8.1

**Začatie prác**

V podčlánku sa text prvého odseku ruší a nahrádza nasledujúcim textom:

Za Dátum začatia prác sa považuje dátum odovzdania prvej časti Staveniska umožňujúcej Zhotoviteľovi začať práce v súlade s jeho harmonogramom.

#### 8.2

**Lehota výstavby**

Na koniec vety v bode (b) doplňte:

najmä dokumentácie skutočného realizovania stavby vrátane definitívneho odsúhlasenia Projektu organizácie dopravy a trvalého dopravného značenia, vypracovanie geodetickej dokumentácie každého realizovaného objektu, vykonania všetkých vyžadovaných skúšok a revízii a dodania príslušnej dokumentácie.

Na koniec podčlánku vložte:

Lehota výstavby zahŕňa čas potrebný na prípravné práce, obstaranie a dodanie Technologických zariadení a Materiálov, výstavbu a dodania kompletnej dokumentácie pre kolaudačné konanie a splnenie povinností Zhotoviteľa podľa podčlánku 1.10 „Preberanie Diela s Sekcií“***.*** Stavebný dozor nie je povinný vydať Preberací protokol podľa podčlánku 10.1 „Preberanie Diela s Sekciíô kým všetky náležitosti uvedené v tomto článku nie sú splnené.

#### 8.3

**Harmonogram prác**

Zrušte text prvej vety prvého odseku a nahraďte nasledovným textom:

Zhotoviteľ je povinný postupovať s realizáciou prác na Diele podľa koncepčného harmonogramu prác predloženého s jeho Ponukou, prípadne upraveného v súlade so súťažnými podkladmi pred podpisom Zmluvy. Dodatočné detailné požiadavky na prípravu harmonogramu prác sú uvedené vo Všeobecných požiadavkách Objednávateľa (čl. 3.5).

Na koniec podčlánku vložte:

Harmonogram prác podľa tohto podčlánku bude vypracovaný v súlade so všetkými požiadavkami, obmedzeniami a podmienkami Zmluvy s dôrazom na minimalizovanie doby výluk a potrebu náhradnej dopravy, obmedzenia verejnej dopravy a umožnenia bezpečného pohybu verejnosti počas realizácie prác. Zhotoviteľ umožní postupné odovzdanie častí stavby do predčasného užívania resp. do skúšobnej prevádzky (napr.: verejné osvetlenie, inžinierske siete, cestné úseky, prejazdy, trakčné vedenie, meniareň), aby v čo najmenšej miere ovplyvňoval ich prevádzku a bude zodpovedný za akékoľvek zdržania, obmedzenia a škody ním zavinené. Zhotoviteľ bude dodržiavať všetky požiadavky na predčasné užívanie častí Diela vyplývajúce z Právnych predpisov a požiadaviek úradov, zabezpečí včasné predloženie kompletnej dokumentácie pre kolaudačné konanie. Časti stavby a etapy budú Objednávateľom prebraté podľa podčlánku 10.2 „Preberanie častí Diela“.

Akýkoľvek zásah do prevádzky jestvujúceho Diela alebo inžinierskych sietí musí byť vopred prerokovaný s Objednávateľom a správcom jestvujúceho Diela a odsúhlasený Stavebným dozorom.

Zhotoviteľ je povinný dodržať nasledovné lehoty časových a vecných míľnikov stanovených jeho Ponukou (počet etáp podľa Ponuky Zhotoviteľa):

Míľnik č. 1 Do 120 dní od dátumu začatia prác:

1. SO 40-33-01 bude zrealizovaná úprava dna tesnenej stavebnej jamy prostredníctvom zlepšenej zeminy (mixed-in-place) v hrúbke min. 3,3 m na opore č. 1 a č. 2,
2. SO 50-33-01 bude zrealizované tesnenie stavebnej jamy pre pilier č. 2 a č. 3,
3. SO 51-33-01 bude zrealizované hlbinné zakladanie veľkopriemerových pilótoch priemeru 900 mm základov č. 3, 4, 5 a 6.

Míľnik č. 2 Do 365 dní od dátumu začatia prác:

1. SO 40-33-01 bude zrealizovaná opora č. 1 a č. 2,
2. SO 50-33-01 bude zrealizovaná spodná stavba – opora č. 1 a č. 4, piliere č. 2 a č. 3,
3. SO 40-32-01, SO 50-32-01, SO 60-32-01 bude zrealizovaný celý koľajový spodok.

Míľnik č. 3 Do 540 dní od dátumu začatia prác:

1. SO 40-33-01 bude zrealizovaná nosná konštrukcia mosta,
2. SO 50-33-01 bude zrealizovaná nosná konštrukcia mosta,
3. SO 51-33-01 bude zrealizovaná nosná konštrukcia mosta.

Míľnik č. 4 Do 600 dní od dátumu začatia prác:

1. SO 40-32-02, SO 50-32-02, SO 60-32-02, SO 60-32-04 bude zrealizovaný celý koľajový zvršok.

Pre účely tohto podčlánku Stavebný dozor vyhodnotí míľniky (najneskôr) v lehote stanovenej v jednotlivých míľnikoch z hľadiska ich vecného splnenia:

Podkladom pre vyhodnotenie časových a vecných míľnikov Stavebným dozorom bude Stavebným dozorom potvrdený protokol vizuálnej kontroly ukončenia prác. Protokoly budú ako podpornú dokumentáciu obsahovať fotografie a iné dokumenty potrebné pre vyhodnotenie splnenia míľnika.

Pri vyhodnocovaní míľnika č. 1 musia byť podmienky písm. a), b) a c) splnené kumulatívne, v opačnom prípade sa míľnik č. 1 nebude považovať za splnený.

Pri vyhodnocovaní míľnika č. 2 musia byť podmienky písm. a), b) a c) splnené kumulatívne, v opačnom prípade sa míľnik č. 2 nebude považovať za splnený.

Pri vyhodnocovaní míľnika č. 3 musia byť podmienky písm. a), b) a c) splnené kumulatívne, v opačnom prípade sa míľnik č. 3 nebude považovať za splnený.

Pri vyhodnocovaní míľnika č. 4 musia byť podmienky písm. a) splnené kumulatívne, v opačnom prípade sa míľnik č. 4 nebude považovať za splnený.

Pre splnenie míľnika je nutné aby Zhotoviteľ dodal kompletnú dokumentáciu potrebnú pre kolaudačné konanie príslušnej etapy. V prípade zásadného posunu Dátumu začatia prác oproti predpokladanému dátumu uvedenému v harmonograme predloženého v Ponuke Zhotoviteľa, resp. upravenému v rámci poskytnutia súčinnosti pred uzavretím Zmluvy, Stavebný dozor rozhodne o primeranej úprave lehôt časových míľnikov.

V prípade predĺženia Lehoty výstavby Stavebný dozor preskúma dopad dôvodu predĺženia Lehoty výstavby na časové míľniky a rozhodne o primeranej úprave.

V prípade vynechania časti Diela v zmysle podčlánku 12.4 „Vynechanie časti Diela“sa časové plnenie primerane upraví.

Vecný Harmonogram bude vypracovaný vo forme tzv. Ganttoveho grafu, vo formáte \*.mpp alebo v ekvivalentnom formáte, v mesačnej časovej mierke, s jasne vyznačenou kritickou cestou s dostatočne podrobnými aktivitami, ktoré v logických nadväznostiach a prepojeniach znázornia výkon príslušných pracovných činností v súlade so Zmluvou. Súčasťou vecného Harmonogramu bude aj Zoznam pracovníkov pripravený podľa bodu (d) (ii) tohto článku.

Zhotoviteľ je taktiež povinný pripraviť a s Ponukou predložiť Fakturačný harmonogram zosúladený s vecným Harmonogramom v číselnom vyjadrení a členení po jednotlivých etapách výstavby na úrovni stoky a mesiacoch doby výstavby, ako aj v grafickom vyjadrení (tzv. S- krivka alebo Kumulatívna fakturačná krivka). Kumulatívna fakturačná krivka (S-krivka) musí vychádzať z časového sledu realizácie činností jednotlivých častí stavby (tak ako sú plánované vo vecnom Harmonograme) a k nim prislúchajúcim nákladom na každú činnosť, kvôli umožneniu efektívnej kontroly postupu prác a finančného plnenia a včasnej indikácie možných rizikových faktorov, ktoré môžu mať vplyv na dodržanie Lehoty výstavby. Na horizontálnej osi S-krivky bude uvedená Lehota výstavby diela (v mesiacoch) a na vertikálnej osi zodpovedajúce kumulatívne fakturačné plnenie k príslušnému mesiacu v eurách.

Vecný Harmonogram a Fakturačný harmonogram spolu tvoria Harmonogram prác, ktorý je pre plnenie Zhotoviteľa podľa Zmluvy záväzný.

Zhotoviteľ je povinný Harmonogram prác dodržať, pričom skutočné kumulatívne fakturačné plnenie Zhotoviteľa v príslušnom mesiaci Lehoty výstavby oproti plánovanému kumulatívnemu fakturačnému plneniu uvedenému vo Fakturačnom harmonograme nesmie byť nižšie o viac ako 10%. V prípade, že v danom mesiaci skutočné kumulatívne fakturačné plnenie Zhotoviteľa je nižšie oproti plánovanému kumulatívnemu fakturačnému plneniu o viac ako 30%, považuje sa to za podstatné porušenie Zmluvy a Objednávateľ je oprávnený od Zmluvy odstúpiť podľa podčlánku 15.2 „Odstúpenie od Zmluvy zo strany Objednávateľa“. Na účely tohto článku sa skutočným kumulatívnym fakturačným plnením Zhotoviteľa rozumie celková suma potvrdená Stavebným dozorom k príslušnému mesiacu Lehoty výstavby.

Zhotoviteľ je povinný vypracovať a najneskôr do 25. dňa predchádzajúceho mesiaca predložiť Objednávateľovi tzv. Mesačný harmonogram prác (plán prác na nasledujúci mesiac). Mesačný harmonogram prác musí vychádzať z vecného Harmonogramu prác a bude vypracovaný v podrobnostiach a členení na jednotlivé pracovné činnosti vykonávané na dennej báze.

V prípade, ak Zhotoviteľ nepredloží Mesačný harmonogram prác vo vyššie uvedenej dobe a/alebo Mesačný harmonogram prác nebude vypracovaný podľa uvedených požiadaviek, vzniká Objednávateľovi nárok na zaplatenie zmluvnej pokuty vo výške 1 000,- EUR (slovom tisíc eur) za každý deň omeškania až do splnenia tejto povinnosti. V prípade, ak predložený Mesačný harmonogram prác nebude vypracovaný podľa uvedených požiadaviek, Objednávateľ vráti Zhotoviteľovi Mesačný harmonogram prác za účelom jeho prepracovania v stanovenej lehote; tým nie je dotknutý nárok Objednávateľa na zaplatenie zmluvnej pokuty. Zmluvnú pokutu je možné uložiť opakovane. Uloženie a zaplatenie zmluvnej pokuty nezbavuje Zhotoviteľa povinnosti plniť ustanovenia tohto článku. Zmluvná pokuta sa bude uhrádzať v súlade s ustanovením podčlánku 2.5. „Nároky Objednávateľa“.

Akýkoľvek zásah do prevádzky jestvujúceho Diela alebo inžinierskych sietí musí byť vopred prerokovaný s Objednávateľom a správcom jestvujúceho Diela a odsúhlasený Stavebným dozorom.

#### 8.4

#### Predĺženie Lehoty výstavby

V podčlánku sa text písm. d) ruší a nahrádza nasledujúcim textom:„d) Nepredvídateľný nedostatok pracovníkov alebo Vybavenia preukázateľne spôsobený epidémiami alebo priamo súvisiaci s opatreniami orgánov verejnej správy Krajiny prijatými v súvislosťou s epidémiami“.

#### 8.5

**Oneskorenie spôsobené úradmi**

Na koniec podčlánku vložte:

Nepredloženie kompletnej dokumentácie včas, opodstatnené požiadavky úradov na doplnenie žiadostí, oneskorená reakcia Zhotoviteľa na požiadavky úradov, akékoľvek opomenutie Zhotoviteľa spôsobujúce oneskorenie sa považujú za nesplnenie podmienky v bode (a).

#### 8.7

**Odškodnenie za oneskorenie**

V druhom odseku podčlánku 8.7 sa vypúšťa prvá veta.

Na koniec podčlánku vložte:

Ak Zhotoviteľ nesplní ustanovenia podčlánku 8.3 „Harmonogram prác“týkajúce sa plnenia časových míľnikov, potom zaplatí Objednávateľovi za nesplnenie príslušného míľnika penalizačnú pokutu, ktorej suma je uvedená v Prílohe k ponuke.

Pokiaľ Zhotoviteľ nesplní míľník do 28 dní od ním určeného dátumu podľa podčlánku 8.3 „Harmonogram prác“*,* Objednávateľovi vzniká nárok na odškodnenie za oneskorenie vo výške 2-násobku sumy uvedenej v Prílohe k ponuke.

Odškodnenie za oneskorenie sa bude uhrádzať na základe penalizačnej faktúry v súlade s ustanovením podčlánku 2.5. „Nároky Objednávateľa“.

Odškodnenie za nesplnenie míľnikov je nevratné aj v prípade dokončenia prác na Diele v Lehote výstavby.

#### 9.1

**Povinnosti Zhotoviteľa**

Za druhý odsek vložte:

Ak nie je v Zmluve uvedené inak, preberacie skúšky Technologických zariadení (prevádzkových súborov) budú uskutočnené v nasledovnom slede:

1. individuálne skúšky pred uvedením do prevádzky, ktoré budú zahŕňať príslušné kontroly a skúšky funkčnosti („za sucha“ alebo „studena“) za účelom preukázania, že každá položka môže bezpečne prejsť fázou b);
2. komplexné skúšky pri uvádzaní do prevádzky, ktoré budú zahŕňať prevádzkové skúšky za účelom preukázania, že Dielo, jeho časť alebo Sekcia môžu byť prevádzkované bezpečne za všetkých dostupných prevádzkových podmienok.
3. skúšobná prevádzka alebo simulácia, ktorá preukáže, že Dielo, jeho časť alebo sekcia funguje spoľahlivo a v súlade so Zmluvou.

Zhotoviteľ pripraví komplexný plán preberacích skúšok vrátane požiadavky na súčinnosť Objednávateľa pre každé Technologické zariadenie (prevádzkový súbor) a predloží na schválenie Stavebnému dozorovi a Objednávateľovi najneskôr 28 dní pred plánovaným dátumom skúšok.

Zhotoviteľ počas komplexných skúšok má dokázať k spokojnosti Stavebného dozora najmä nasledovné:

1. Dielo alebo časť Diela je v plnom súlade s ustanoveniami Zmluvy, vrátane akýchkoľvek zmien odsúhlasených Objednávateľom a zabudované Technologické zariadenia a Materiály sú vhodné pre účely ich používania,
2. Dielo alebo časti Diela sú pripravené k trvalej prevádzke v súlade s  predpísanými parametrami. Zhotoviteľ zodpovedá za kvalitu materiálov a výrobkov zabudovaných do Diela v súlade so špecifikáciami Zmluvy.

Náklady spojené so všetkými skúškami vykonanými počas individuálnych a komplexných skúšok, vrátane nákladov na zriadenie a prevádzku skúšobných zariadení bez ohľadu na to, či ide o továrenské testy alebo skúšky na Stavenisku vrátane zabezpečenia všetkých médií (energie, voda, prípadne iné) znáša Zhotoviteľ v súlade s ustanoveniami Zmluvy.

#### 10.1

**Preberanie Diela a Sekcií**

Na koniec podčlánku vložte:

Povinnosť Objednávateľa začať preberacie konanie vzniká až vtedy keď Zhotoviteľ predloží kompletnú dokumentáciu potrebnú pre kolaudačné konanie.

Etapy výstavby určené podľa podčlánku 8.3 „Harmonogram prác“nie sú považované za Sekcie v zmysle tohto podčlánku a podčlánku 8.2 „Lehota výstavby“. V prípade možnosti používania etapy Objednávateľom pred dokončením celého Diela, bude etapa prebratá podľa podčlánku 10.2 „Preberanie častí Diela“.

Po prebratí Diela, Zhotoviteľ je povinný poskytnúť Objednávateľovi asistenciu a súčinnosť v procese kolaudačného konania a uvedenia Diela do skúšobnej prevádzky.

Dodatočné požiadavky na preberanie Diela, etáp a častí sú uvedené vo Všeobecných požiadavkách Objednávateľa (čl. 5).

#### 10.2

**Preberanie častí Diela**

Na koniec podčlánku vložte:

Časti Diela a etapy sa budú preberať podľa tohto podčlánku s tým, že za časti Diela a etapy, ktoré sa budú následne prevádzkovať a užívať Objednávateľom bude po prebratí zodpovedný Objednávateľ a za časti a etapy, ktoré sa následne nebudú prevádzkovať, pretože budú prebraté iba pre účely kolaudácie bude zodpovedný Zhotoviteľ až do prebratia Diela podľa podčlánku 10.1 „Preberanie Diela“.

Prebratím časti Diela nezačína plynúť Lehota na oznámenie vád pre prebratú časť. Lehota na oznámenie vád prebratej časti začína plynúť až vtedy keď je prebraté Dielo. Objednávateľ je povinný prebrať iba časti Diela, ktoré sú nevyhnutné pre zabezpečenie prevádzky a dopravy v úseku modernizácie električkovej trate.

Preberací protokol Diela a časti Diela musí byť v súlade so zákonom č. 254/1998 Z. z. o verejných prácach v znení neskorších predpisov (ďalej len „zákon o verejných prácach“) so všetkými náležitosťami podľa príslušných všeobecne záväzných právnych predpisov. (1)

V prípade, že Preberací protokol neobsahuje náležitosti ustanovené všeobecne záväznými právnymi predpismi, nemožno ho považovať za platný dokument potvrdzujúci prebratie stavebného objektu a prevádzkového súboru Objednávateľom podľa tohto článku. (2)

*(1) V čase uzatvorenia tejto Zmluvy o Dielo je týmto všeobecne záväzným právnym predpisom vyhláška č. 83/2008 Z .z., ktorou sa vykonáva zákon o verejných prácach.*

*(2) Vzorové tlačivo Preberacieho protokolu sa nachádza v časti Vzorové tlačivá.*

#### 11.1

**Dohotovenie nedokončených prác a odstránenie vád**

Na koniec podčlánku vložte:

Zhotoviteľ je povinný predložiť ním navrhovaný spôsob nápravy vady alebo poškodenia na schválenie Stavebnému dozorovi a Objednávateľovi. Ak sa jedná o systémovú vadu, Zhotoviteľ je povinný zistiť príčinu a odstrániť vady systému komplexne tak, aby celý systém (funkčný celok, stavebný objekt, prevádzkový súbor a pod.) bol v súlade so Zmluvou, nie iba odstrániť konkrétne oznámenú vadu. Ak sa zistí, že príčinou vady je nesprávne a neodborné vyhotovenie, takéto práce alebo dodané Technologické zariadenia alebo Materiály budú zamietnuté ako celok podľa podčlánku 7.5 „Zamietnutie“.

O odstránení vady bude spísaný protokol, podpísaním ktorého potvrdia obe Strany odstránenie reklamovanej vady. V tomto protokole, ktorý vystaví Zhotoviteľ musí byť okrem iného uvedené:

* mená zástupcov oboch zmluvných Strán,
* číslo Zmluvy o Dielo,
* referencia k oznámeniu Objednávateľa,
* popis a rozsah vady, jej príčina a spôsob jej odstránenia,
* dátum zahájenia a ukončenia odstránenia vady,
* celková doba trvania vady (doba od zistenia do odstránenia vady).

#### 11.9

**Protokol o vyhotovení Diela**

Na konci prvej vety druhého odstavca doplňte:

„... a predloží Zábezpeku na záručné opravy.“

#### 11.12

**Zábezpeka na záručné opravy**

Vložte nový podčlánok 11.12:

Zhotoviteľ je povinný k vydaniu Protokolu o vyhotovení Diela predložiť neodvolateľnú bankovú zábezpeku na záručné opravy vo výške 2,5% z Akceptovanej zmluvnej hodnoty bez DPH splatnú na účet Objednávateľa na splnenie záväzkov zo zodpovednosti za vady Diela v Záručnej dobe.

Poskytnutie bankovej zábezpeky na záručné opravy sa musí riadiť ustanoveniami § 313 a násl. zákona č. 513/1991 Zb. Obchodný zákonník v znení neskorších predpisov. Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike. V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku na záručné opravy v prípade, ak Zhotoviteľ porušuje svoje záväzky vyplývajúce mu zo Zmluvy a všeobecne záväzných právnych predpisov.“

Zábezpeka zostane v plnej výške platná až do uplynutia poslednej Záručnej doby.

Záručná doba sa predlžuje o čas od oznámenia nároku až do odstránenia príslušnej vady. Zhotoviteľ je povinný vydať Objednávateľovi písomné potvrdenie o tom, kedy Objednávateľ takýto nárok uplatnil, ako aj písomné potvrdenie o odstránení vady Diela alebo jeho časti. Ak dôjde k výmene časti Diela, pre túto časť začne plynúť nová Záručná doba.

#### 11.13

**Odstraňovanie vád po vydaní Protokolu o vyhotovení Diela**

Vložte nový podčlánok 11.13:

Zistená vada bude Zhotoviteľovi písomne oznámená.

Ak Objednávateľ v oznámení neurčí lehotu primeranú rozsahu a charakteru vady, lehota na odstránenie vady je 7 dní, od doručenia oznámenia Zhotoviteľovi, okrem havarijných stavov, kedy je Zhotoviteľ povinný vadu odstrániť do 24 hodín od oznámenia vady.

O odstránení vady bude spísaný protokol, podpísaním ktorého potvrdia obe Strany odstránenie reklamovanej vady. V tomto protokole, ktorý vystaví Zhotoviteľ musí byť okrem iného uvedené:

* mená zástupcov oboch zmluvných Strán,
* číslo Zmluvy o Dielo,
* referencia k oznámeniu Objednávateľa,
* popis a rozsah vady, jej príčina a spôsob jej odstránenia,
* dátum zahájenia a ukončenia odstránenia vady,
* celková doba trvania vady (doba od zistenia do odstránenia vady).

Zhotoviteľ je povinný spôsob odstránenia vady vopred odsúhlasiť s Objednávateľom. Za týmto účelom je Zhotoviteľ povinný predložiť Objednávateľovi všetku podpornú dokumentáciu k navrhovanému spôsobu odstránenia vady.

V prípade, ak Zhotoviteľ neodstráni vadu v lehote podľa tohto podčlánku vzniká Objednávateľovi nárok na zaplatenie zmluvnej pokuty vo výške 500,- EUR (slovom päťsto eur) za každý deň omeškania s odstránením vady až do splnenia tejto povinnosti.

V prípade, ak Zhotoviteľ neodsúhlasí vopred s Objednávateľom spôsob odstránenia vady, vzniká Objednávateľovi nárok na zaplatenie zmluvnej pokuty vo výške 1.000,- EUR (slovom tisíc eur). Zaplatenie zmluvnej pokuty nemá vplyv na splnenie povinnosti Zhotoviteľa v súlade s týmto podčlánkom.

Pri vadách Diela primerane platia ustanovenia § 560 a nasl. Obchodného zákonníka.

#### 11.14

**Ošetrovanie vegetácie**

Vložte nový podčlánok 11.14 :

Zhotoviteľ je povinný vykonávať 3 roky od dátumu vydania Preberacieho protokolu pre Dielo ošetrovanie vegetácie podľa schváleného harmonogramu a spôsobom odsúhlaseným Objednávateľom. Po každom vykonaní ošetrovania vegetácie na Diele Zhotoviteľ vyhotoví písomný protokol a predloží ho Objednávateľovi.

V prípade, ak si Zhotoviteľ nesplní povinnosť vykonávať ošetrovanie vegetácie podľa Zmluvy, vzniká Objednávateľovi nárok na zaplatenie zmluvnej pokuty, a to vo výške 500,- EUR (slovom päťsto eur) za každé nesplnenie povinnosti.

#### 12.2

**Metóda merania**

Zrušte text bodov (a) a (b) a vložte nasledujúci text:

1. množstvá výmer sa vypočítajú ako netto hodnoty z projektovej dokumentácie reprezentujúcej skutočný stav položky dokončenej v súlade so Zmluvou (podklad pre dokumentáciu skutočného vyhotovenia overený Stavebným dozorom), bez pripočítania rezervy z titulu zväčšenia objemu, straty na objeme, stlačenia (zhutnenia), odpadu alebo technologických postupov Zhotoviteľa a
2. vykonané práce sa budú merať podľa položiek uvedených vo Výkaze výmer v uvedených merných jednotkách.

Na koniec podčlánku vložte: Pre účely merania vykonaných prác sa má za to, že položky uvedené vo Výkaz výmer reprezentujú všetky práce, služby, Vybavenie, Materiály, Technologické zariadenia, ktoré je Zhotoviteľ podľa Zmluvy povinný dodať a vykonať. V prípade, že popis položky jednoznačne neobsahuje všetky náležitosti vyžadované Zmluvou (projektovou dokumentáciou, špecifikáciou, normami, odbornou praxou a pod.) má sa za to, že tieto náležitosti sú ocenené v príslušnej súvisiacej položke. Ak sa súvisiaca položka nedá jednoznačne určiť, má sa za to, že Náklady na tieto náležitosti sú rovnomerne rozpustené v položkách Výkazu výmeru pre daný stavebný objekt alebo prevádzkový súbor. Stavebný dozor/Objednávateľ má, podľa jeho uváženia, právo vyžiadať si rozbor ktorejkoľvek sadzby a jednotkovej ceny.

Položky s mernou jednotkou označenou p.s. (paušálna suma alebo sadzba) sa nemerajú. Budú preplatené v súlade s podmienkami uvedenými v Cenovej časti. V prípade, že Zhotoviteľ nevykoná všetky práce vyžadované Zmluvou pre takéto položky, Objednávateľ má právo nevyplatiť čiastku primeranú hodnote nevykonaných prác. Ďalšie informácie súvisiace s meraním a oceňovaním prác sú uvedené v dokumente Cenová časť, Preambula.

#### 12.3

**Oceňovanie**

 Med zi druhý a prvý odsek podčlánk u vložt e:

Jednotkové ceny a sadzby budú stanovené v súlade s metódou merania a budú primerané činnostiam, charakteru a podmienkam, ktoré položka reprezentuje, budú zahrňať ocenenie všetkých prác, služieb, Vybavenia, Materiálov, Technologického zariadenia, ktoré je Zhotoviteľ podľa Zmluvy povinný dodať a vykonať.

Zhotoviteľ pri príprave jeho Ponuky sa musí uistiť, že neopomenul oceniť žiadnu činnosť, ktorá je potrebná k tomu aby vyhotovil Dielo v súlade so Zmluvou a splnil všetky jeho povinnosti vyžadované Zmluvou.

#### 13.1

**Právo na Zmenu**

Nahraďte text písmena (e) nasledovným:

(e) akúkoľvek dodatočnú prácu, Technologické zriadenie, Materiály, projekčné práce alebo inú službu nevyhnutnú pre zhotovenie Trvalého Diela vrátane akýchkoľvek Preberacích skúšok s nimi spojených, vrtov a ďalších skúšobných a prieskumných prác alebo

#### 13.2

**Zlepšovací návrh**

Podčlánok sa neuplatňuje

#### 13.8

**Úpravy v dôsledku zmien Nákladov**

Podčlánok sa neuplatňuje.

#### 14.1

**Zmluvná cena**

Na koniec podčlánku vložte:

Zhotoviteľ do 28 dní po nadobudnutí účinnosti Zmluvy predloží rozbor Akceptovanej zmluvnej hodnoty na priame náklady dodávok a prác, ako aj kalkulačný vzorec pre dodávky a práce určujúci priame náklady, réžie a zisk, s ktorými Zhotoviteľ uvažoval pri príprave jeho Ponuky. Zhotoviteľ identifikuje položky režijných nákladov, ktoré môžu byť zahrnuté ako samostatné položky vo Všeobecných položkách.

Stavebný dozor a Objednávateľ majú právo vyžiadať si rozbor ceny akejkoľvek položky, za účelom preverenia si primeranosti alebo podobnosti prác podľa podčlánku 12.3 „Oceňovanie“. V prípade, že sa rozborom preukáže, že pri zohľadnení réžií a zisku uvedenom Zhotoviteľom, vychádzajú priame náklady ako nereálne alebo neprimerané, Stavebný dozor nebude kalkulačným vzorcom viazaný.

#### 14.2

**Zálohová platba**

Podčlánok sa neuplatňuje.

#### 14.3

**Žiadosť o Priebežné platobné potvrdenie**

Upravte začiatok prvej vety nasledovne:

Zhotoviteľ je povinný predložiť Stavebnému dozorovi v posledný pracovný deň každého mesiaca v šiestich origináloch Prehlásenie (...)

#### 14.5

**Technologické zariadenia a Materiály určené pre Dielo**

Podčlánok sa neuplatňuje.

#### 14.6

**Vydanie Priebežných platobných potvrdení**

V prvej vete tohto podčlánku nahraďte výraz „28 dní“ výrazom „14 dní“.

#### 14.7

**Platby**

Nahraďte text písmen (a), (b) a (c) nasledovne:

1. prvú platbu až po dovŕšení kumulatívneho plnenia priebežných platobných potvrdení vo výške 8 000 000,- EUR (slovom osem miliónov eur)
2. po splnení podmienok písmena (a) každú ďalšiu čiastku potvrdenú v každom Priebežnom platobnom potvrdení a
3. čiastku dohodnutú v Záverečnom platobnom potvrdení.

Na koniec podčlánku vložte:

Zhotoviteľ vyhotoví faktúry v tlačenej forme (6 krát) a v elektronickej forme na CD/DVD nosiči na čiastky podľa bodov (b) a (c) na základe príslušných platobných potvrdení, ktoré budú k faktúram priložené. Splatnosť faktúr je 60 kalendárnych dní odo dňa ich doručenia do sídla Objednávateľa.

Faktúry musia obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Faktúry musia obsahovať aj nasledovné údaje: odvolávku na číslo Zmluvy, príp. dodatku, popis plnenia v zmysle predmetu Zmluvy, bankové spojenie. Ak faktúra nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.

Zmena bankového účtu pre účely vykonávania platieb môže byť vykonaná podľa podčlánku 1.3 „Komunikácia“. Zhotoviteľ požiada Objednávateľa o zmenu účtu spolu s uvedením dôvodov; v prípade, že ide o Zhotoviteľa – zoskupenie bez právnej subjektivity, predloží aj písomný súhlas ostatných členov zoskupenia so zmenou účtu (potvrdený osobami oprávnenými konať v mene jednotlivých členov zoskupenia). Po formálnom schválení zmeny Objednávateľom a písomnom informovaní Stavebného dozora je možné poukazovať platby na nový účet.

Na účely tejto Zmluvy sa za deň zaplatenia považuje deň odpísania dlžnej sumy z účtu Objednávateľa.

#### 14.9

**Platba Zádržného**

Na koniec podčlánku vložte:

Po vydaní Preberacieho protokolu pre Dielo, Zhotoviteľ je oprávnený predložiť Objednávateľovi platnú a účinnú Zábezpeku na zadržané platby podľa vzorového tlačiva. Po predložení originálu tejto Zábezpeky Objednávateľ dá pokyn na uvoľnenie zostatku Zádržného.

Zábezpeka na zadržané platby bude platná a účinná až do skončenia poslednej Lehoty na oznámenie vád a predloženia Zábezpeky na záručné opravy v sume 2,5% z Akceptovanej zmluvnej hodnoty.

#### 14.10

**Prehlásenie o dokončení Diela**

V druhom riadku tohto podčlánku vymažte slová „6 kópií” a nahraďte:

„6 originálov“

#### 14.11

**Žiadosť o Záverečné platobné potvrdenie**

V prvom riadku tohto podčlánku vymažte slovo „6 kópií” a nahraďte:

„6 originálov“

#### 15.2

**Odstúpenie od Zmluvy zo strany Objednávateľa**

V prvom odseku doplňte písm. g) s nasledovným znením:

g) ak sa preukáže, že Zhotoviteľ v Ponuke Zhotoviteľa v rámci verejnej súťaže, ktorej výsledkom je uzatvorenie tejto Zmluvy predložil nepravdivé doklady alebo uviedol nepravdivé, neúplné alebo skreslené údaje, ak je daný dôvod na odstúpenie podľa § 19 ods. 2 písm. b) zákona o verejnom obstarávaní, ak Zhotoviteľ prestane byť zapísaný v Registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov alebo ak výsledky kontrol uskutočnených oprávnenými subjektmi neumožnia Objednávateľovi finacovanie predmetu Zmluvy.

Druhý odsek sa nahrádza nasledovným textom:

Odstúpenie podľa písm. a) až d) nadobudne účinnosť 14 dní po doručení oznámenia o odstúpení Zhotoviteľovi. Odstúpenie podľa písm. e), f) a g) nadobudne účinnosť dňom doručenia oznámenia o odstúpení Zhotoviteľovi.

Odstúpenie od Zmluvy sa spravuje ustanoveniami § 344 a nasl. Obchodného zákonníka, musí mať písomnú formu a musí byť doručené Zhotoviteľovi.

V štvrtom odseku v druhej vete vymažte slovo „výpovede“ a nahraďte:

„o odstúpení”

#### 15.3

**Ocenenie k dátumu odstúpenia**

Vymažte slovo „platnosť” a nahraďte slovom „účinnosť“

#### 15.4

**Platba po odstúpení**

Vymažte slovo „platnosť” a nahraďte slovom „účinnosť“

#### 15.5

**Oprávnenie Objednávateľa odstúpiť od Zmluvy**

Vymažte druhú vetu a tretiu vetu prvého odstavca

#### 15.6

**Oprávnenie Objednávateľa vypovedať Zmluvu**

Vložte nový podčlánok „Oprávnenie Objednávateľa vypovedať Zmluvu“:

Objednávateľ bude mať nárok vypovedať Zmluvu v prípade, že stratí možnosť financovania, tým že doručí Zhotoviteľovi písomnú výpoveď. Výpovedná lehota je 28 dní odo dňa doručenia výpovede Zhotoviteľovi. Po uplynutí výpovednej lehoty je Objednávateľ povinný vrátiť Zhotoviteľovi Zábezpeku na vykonanie prác. Objednávateľ nesmie vypovedať Zmluvu podľa tohto článku kvôli tomu, aby Dielo zhotovil sám alebo aby ho nechal vyhotoviť inému Zhotoviteľovi.

Po uplynutí výpovednej lehoty bude Zhotoviteľ povinný postupovať podľa podčlánku 16.3 „Ukončenie prác a odstránenie Zariadenia Zhotoviteľa“ a bude mu zaplatené v súlade s podčlánkom 19.6 „Dobrovoľné odstúpenie od Zmluvy, platba a uvoľnenie“.

#### 16.2

**Odstúpenie od Zmluvy zo strany Zhotoviteľa**

Druhý odsek sa nahrádza nasledovným textom:

Odstúpenie podľa písm. a) až e) nadobudne účinnosť 14 dní po doručení Objednávateľovi. Odstúpenie podľa písm. f) a g) nadobudne účinnosť dňom jeho doručenia Objednávateľovi.

#### 16.3

**Ukončenie prác a odstránenie Zariadení Zhotoviteľa**

Začiatok prvej vety sa upravuje nasledovne:

„Potom čo výpoveď podľa podčlánku 15.5 „Oprávnenie Objednávateľa vypovedať Zmluvu“, oznámenie o odstúpení podľa podčlánku 16.2 „Odstúpenie od Zmluvy zo strany Zhotoviteľa“, podčlánku (...)

#### 16.4

**Platba pri odstúpení**

Vymažte slovo „platnosť” a nahraďte slovom „účinnosť“

**17.5**

**Duševné a priemyselné vlastnícke práva**

Druhý odsek podčlánku 17.5 sa vypúšťa.

**19.6**

**Dobrovoľné odstúpenie od Zmluvy, platba a uvoľnenie**

Druhú vetu prvého odseku nahraďte nasledovným textom:

„V tomto prípade odstúpenie nadobudne platnosť a účinnosť dňom jeho doručenia a Zhotoviteľ bude postupovať v súlade s podčlánkom 16.3 „Ukončenie prác a odstránenie Zariadení Zhotoviteľa.“

#### 20.6

**Arbitrážne konanie**

Podčlánok sa ruší a nahrádza nasledovným textom:

Pokiaľ spor nebude mimosúdne urovnaný, s konečnou platnosťou ho vyrieši príslušný súd Slovenskej republiky.

# P R Í L O H A

**Všeobecné podmienky Dohody o riešení sporov**

## 5.

**Všeobecné povinnosti Objednávateľa a Zhotoviteľa**

Vymažte posledný odsek tohto bodu

## 6.

**Platba**

Vymažte pôvodný text a nahraďte nasledovným textom:

Člen bude platený ako je ďalej uvedené, v mene uvedenej v Dohode o riešení sporov:

denným poplatkom, ktorý sa bude považovať za plnú úhradu za:

1. čas strávený čítaním podaní, účasťou na jednaniach, prípravou rozhodnutí alebo vykonávaním obhliadok staveniska; a
2. všetky výdavky primerane vynaložené v súvislosti s povinnosťami Člena vrátane nákladov na sekretárske služby, telefónne hovory, poplatky za kuriérske služby, faxy a telexy, cestovné, nocľažné a stravné.

Člen predloží na schválenie Objednávateľovi a Zhotoviteľovi mesačný výkaz hodín so zdôvodnením jeho činnosti podľa Dohody o riešení sporov do piatich dní nasledujúceho mesiaca. Celkový počet vykázaných hodín delený 8hod/deň určí počet dní odpracovaných za príslušný mesiac. Ak do štrnásteho dňa nasledujúceho mesiaca Objednávateľ alebo Zhotoviteľ nereagujú schválením výkazu má sa za to, že výkaz je schválený a Člen vystaví faktúru na Zhotoviteľa.

Denný poplatok je taký, ako je špecifikované v Dohode o riešení sporov.

Zhotoviteľ je povinný uhradiť každú faktúru Člena v plnej výške do 30 kalendárnych dní potom čo ju obdržal a požiada Objednávateľa (v rámci Prehlásení podľa Zmluvy) o úhradu polovice súm uvedených v týchto faktúrach. Objednávateľ je potom povinný zaplatiť Zhotoviteľovi v súlade so Zmluvou.

Ak Zhotoviteľ nezaplatí Členovi čiastku na ktorú má nárok podľa Dohody o riešení sporov, Objednávateľ uhradí splatnú čiastku Členovi; a to bez obmedzenia Objednávateľových práv alebo nápravy. Okrem všetkých ďalších nárokov vyplývajúcich z tohto neplnenia, Objednávateľ bude mať nárok na úhradu všetkých vyplatených čiastok presahujúcich jednu polovicu týchto platieb, vrátane všetkých nákladov na úhradu týchto čiastok a finančného odškodnenia vypočítaného podľa sadzby stanovenej v podčlánku 14.8 Všeobecných zmluvných podmienok.

Ak Člen neobdrží platbu splatnej čiastky do 30 dní po predložení platnej faktúry, potom môže (i) prerušiť jeho/jej služby (bez oznámenia) až kým neobdrží platbu a/alebo (ii) odstúpiť z jeho/jej funkcie vydaním oznámenia Objednávateľovi a Zhotoviteľovi. Oznámenie nadobúda platnosť dňom obdržania oboma. Akákékoľvek takéto oznámenie bude konečné a záväzné pre Objednávateľa, Zhotoviteľa a Člena.

### **9.**

### **Spory**

V ymažte pôvodn ý tex t a na hraďte ho nasledovn ým t ex tom:

Každý spor alebo nárok vyplývajúci z tejto Dohody o riešení sporov alebo súvisiaci s ňou, alebo jej porušenie, odstúpenie alebo neplatnosť bude s konečnou platnosťou vyriešený príslušným súdom Slovenskej republiky.